СОҒИНГАНИМ, КЕЛДИНГМИ, БАҲОР... » Кармана овози\nКармана овози » МАДАНИЯТ » СОҒИНГАНИМ, КЕЛДИНГМИ, БАҲОР...\nСОҒИНГАНИМ, КЕЛДИНГМИ, БАҲОР...\nБулим: МАДАНИЯТ 23-03-2018, 00:00\nГоҳида инсон қалбида, табиатда, қўйингки бутун борлиқда нималардир ўзгаргандай бўлади: бир қарасанг осмонни қоронғу зулмат қоплаган, яна бир боқсанг олам чароғон. Ариқ лабларида хушбўй ифор таратиб ям-яшил ялпизлар бўй кўрсатади.\nҲа, бу баҳор соғинчи. Ҳар фаслнинг ўз зийнати, ўз таровати бор. Азал-азалдан янгиланиш, яшариш фасли саналган баҳор бежиз фасллар келинчаги деб аталмайди. У нафақат оламга, балки руҳимизга ҳам янгиланиш олиб киради. Дарахт новдаларига тириклик суви югургани мисол кўзларимизга нур, қалбларимизга сурур, билакларимизга куч, юракларимизга муҳаббат инади.\nАйнан кўкламда табиатнинг бир бўлаги эканимизни янада теран англаймиз. Шу юрт фарзанди эканимиздан, халқимизга хос қадрият ва анъаналар нечоғли боқий ва сермазмун, миллий маданиятимиз нақадар бой эканидан ғурур ва ифтихорга тўламиз. Юртимиз тинч, осмонимиз мусаффо. Фарзандларимиз соғсаломат. Оиламиз мустаҳкам. Бир дунё орзулар билан эртани кутиб, келажакка ишониб, тўютомошалар қилиш, янги уй-жойлар қуриш, турмушини бекаму кўст этиш, Ватан тараққиётига муносиб ҳисса қўшиш ниятида яшаётган халқимиз "Хуш келибсан ўлкамизга, Наврўзи олам, қадаминг қутлуғ бўлсин, юртимиздаги тинчлик-омонликка кўз тегмасин!” дея пешвоз чиқмоқда.\nНаврўз — яшнаш, яшариш байрами, табиатнинг уйғониши билан боғлиқ янги куннинг бошланишидир. 21 март кеча ва кундуз тенглашадиган кун. Янги йил, яъни Наврўз байрами сифатида Шарқ халқлари томонидан кенг нишонланади. У деҳқон учун экин-тикин ишларининг бошланиш палласи ҳисобланади. Ота-боболаримиз, буви-момоларимиз бу байрамни нишонлаб, турли-туман, ранг-баранг удум ва маросимлар ўтказишган. Жумладан, халқимиз орасида Наврўз сайлига атаб миллий кийимлар тиктириб байрам қилишган.\nНаврўз таомлари ҳам ўзига хослиги билан ажралиб туради. Улар орасида, айниқса, сумалак, ҳалим тайёрлаш анъанавий тусга кирган.\nЁши улуғ онахонларимиз эзгу ниятлар ила дошқозонда сумалак пиширишади. Қиз-жувонлар дошқозон атрофида лапарлар куйлаб, тунни тонгга улаб, қозон ковлаб яхши ниятлар қилишади. Момоларимизнинг айтишларича, ана шунда қилинган ниятлар ижобат бўлармиш.\nКелиб чиқиши ва нишонланиши уч минг йилдан ортиқроқ тарихни ўз ичига олган Наврўзи олам бамисли ўтмиш билан келажакни ҳали-ҳануз боғлаб тургандек гўё. Ҳайратланарлиси, баҳорнинг шоҳ таоми саналмиш сумалак ҳам шунча даврни қамраб олар экан. Сумалакнинг келиб чиқиши ва унинг тайёрланиши ҳақида халқимиз орасида бир қанча афсоналар мавжуд. Менга ёқадигани эса бувимдан эшитганим.\nАйтишларича, бир аёл икки нафар фарзанди билан жуда ночор кун кечиришар экан. Болалар оғир юмуш учун ҳали жуда ёш, онасининг меҳнат ортидан териб-термалаб топгани эса кунни-кунга улашга аранг етаркан.\nКунларнинг бирида ҳалиги аёл бетоб бўлиб, бирор егулик топиб келишга ҳам қурби етмай қолибди. Уйда эса ҳовлининг бир бурчагига экилган, эндигина майсалаган икки таноб ердаги буғдойдан бўлак заҳира учун асраб қўйилган бир тугун нон ҳам йўқ эмиш. Кеч кирганда болаларнинг қорни очиб, сўрашмасада, "ойи, бугун нима еймиз” деган кўйи мўлтираган кўзларига қараб муштипар аёлнинг кўнгли ўксибди. Чора тополмай "Болаларим, сизлар ётиб туринглар, унгача мен сизларга овқат пишираман” деб қозонга сув қуйибди, ичига нима солишни билмай, ҳалиги ташқарида ўсиб ётган буғдой майсаларидан юлиб солибди. Болалар қозон ичида бирор нарса бор деб ўйлашсин деб, бир сиқим тош ҳам солиб юборибди ҳамда болаларнинг ухлашини кутиб, қозонни ковлаштириб ўтираверибди. Орадан анча вақт ўтгач, болаларнинг кўзларига тиқилиб келган уйқу очлик ҳиссини енгибди ва улар бирин-кетин қотиб ухлаб қолишибди. Қозон ковлаб чарчаган, бунинг устига бетобликдан ҳолсизланган аёлнинг ҳам кўзини уйқу элитибди.\nШу тун Аллоҳнинг инояти ила осмони фалакдан ўттиз нафар фаришта тушиб, сабр-қаноати билан Аллоҳ назарига тушган ушбу оиланинг ҳаққига дуо ўқиб, эрталабгача қозон ковлаб чиқишибди.\nЭрта саҳар она ва болалар уйғониб қарашса, қозон тўла тансиқ таом эмиш. Ушбу таомдан татиб кўрган она бир зумда дарддан фориғ бўлибди, болалари эса умрлари бино бўлиб бу қадар тансиқ таом емаганликларини айтишибди. Фаришталарнинг бу иши, шу кеча кўрган тушида аён бўлган она ушбу таомга "семалак”, яъни, форсий тилда "ўттиз фаришта” деб ном қўйибди.\nБу, албатта, бир ривоят, лекин унинг замирида халқимизга азал-азалдан мерос меҳнаткашлик, одамийлик, меҳр-мурувват ва сабр-қаноат каби фазилатлар сингганлигини кўриш мумкин.\nАйём кунлари деҳқонлар яхши ниятлар билан далаларга отланадилар, чўпонлар эса ям-яшил қирадирлар бўйлаб кетаётган сурувлар ортидан қолмайдилар, боғбонларнинг ишлари эса янада авжига чиқади. Хуллас, юртимизда эзгу ниятлар билан фаровонлик сари забардаст одимлар ташланади.\nГЎЗАЛЛИККА БУРКАР ОЛАМНИ НАВРЎЗ\nТабиат жонланди. Эндигина бош кўтарган майсалар қуёшга томон талпина бошлади. ...\nҚАЛБЛАР АРДОҒИСАН, НАВРЎЗ!\nЮртимизнинг ҳар гўшасида кўкламнинг келиши, миллий байрамимиз – Наврўзи олам ўзгача руҳда, "Азиз ватандошлар, ҳар кунингиз Наврўз бўлсин!” шиори остида нишонланаётир. ...\nЙил фасллари қуёш фарзандларидир. Улар дунёнинг тўрт томони сингари тўртта. Ота-онанинг ҳар бир фарзандига меҳри ўзгача. Офтоб билан ой ҳам худди шундай......\nЭЗГУ АМАЛЛАР МУЖАССАМ АЙЁМ\nЭЗГУ АМАЛЛАР МУЖАССАМ АЙЁМ туман ҳокими Шарофиддин ИСМАТОВнинг тумандошларимизга НАВРЎЗ муносабати билан байрам табриги...\nСУМАЛАКДАН ТОШ ТОПДИМ Наврўз кўкламга интиққан дилларнинг оламга сиғмаган қувончи. Неча асрлардан буён бу қутлуғ айём биз учун нақадар қадрдон, нечоғлик ҳаётбахш ва...


20.07.2019 02:01 0 1663\nАфсонавий «Формула-1» пойгачиси Михаэл Шумахернинг қизи, 22 ёшли Жина-Мария Шумахер отасининг муносиб вориси бўлиб етишяпти. Қиз яқинда Германия терма жамоаси таркибида Швейцарияда ўтган от спорти мусобақаларида ғолиб чиқди.\nҚизнинг янги суратлари пайдо бўлганидан сўнг, интернет фойдаланувчилари у отасига қуйиб қўйгандек ўхшашига эътибор қаратишди.\nАфсуски, катта Шумахер қизининг ютуқларини ўз кўзи билан кўриш бахтидан мосуво.\nЭслатиб ўтамиз, Михаэл Шумахер 2013 йилнинг декабридаги бахтсиз ҳодисадан бери тўшакка михланиб қолган: Альп тоғларидан чанғида учаётиб, бошидан қаттиқ жароҳат олган ва комага тушганди. Айни пайтда пойгачининг аҳволи қандайлиги ҳеч кимга маълум эмас — оиласи буни қаттиқ сир сақламоқда.\nМихаэл Шумахер ва Коринна Бетч 1995 йилнинг августида турмуш қуришган. 1997 йилнинг 20 февралида қизли (Жина-Мария), 1999 йилнинг 22 мартида ўғилли (Мик) бўлишган.\nДарвоқе, Мик Шумахер ҳам отаси изидан бориб, «Формула-1» мусобақаларида қатнашиб келмоқда.\nСпорт Михаэл Шумахер Формула-1 Жина-Мария Шумахер


Дунё миқёсидаги энг йирик юрак шаклидаги бриллиант яратилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Дунё миқёсидаги энг йирик юрак шаклидаги бриллиант яратилди\t11:41, 03 ноябрь 2016\tБританиянинг Graff Diamonds компанияси юрак шаклида бўлган бирор нуқсони бўлмаган энг катта бриллиантни яратди, деб хабар берди “Gazeta.ru” нашри.\nТош маъбуда шарафига Венера деб аталди. Бриллиант 118,78 карат бўлиб, уни қирралаш учун 18 ой вақт сарфланган.\n“Юрак шаклида яратилган бриллиант мен кўрган бриллиантлар орасидаги энг гўзалидир. Баъзан шундай тошлар яратиладики, уни сотишга ҳам кўзинг қиймайди. Бу тош айнан ўшаларнинг биридир”, деди компания асосчиси Лоуренс Графф тақдимот маросимида.\nЛоуренс Графф бриллиантни дунё миқёсидаги кўргазмага чиқаришни, кейин эса ундан заргарлик тақинчоқларида фойдаланишни режалаштирган. Бриллиант ўта ноёб бўлгани боис, унинг нархи жуда юқори бўлиши башорат қилинмоқда.\nИрландиялик қиз тўйига лимузинда эмас, тракторда келди(Фото ва видео)\tЁши орасида катта тавофут бўлган машҳур жуфтликлар\t«Эрим мени алдади, энди унга ишонолмаяпман»\tЧиққан қиз чиғириқдан ташқарими? Ота-оналарнинг оилавий зиддиятларга аралашуви ҳақида\tКасбингиз ўзингизга муносибми?\tТошкентдаги тўйлардан бирида келин учун рақсга тушган куёв барчани лол қолдирди(Видео)\tОтправить


Энди Windows 11'ни жисмоний қадоқда сотиб олиш мумкин! - Terabayt.Uz\nЭнди Windows 11'ни жисмоний қадоқда сотиб олиш мумкин!\nMicrosoft Windows 11'ни чиқарганига ярим йилдан ошди, лекин шу кунгача уни олиш учун ёки Windows 10 ўрнатилган компютер янгиланиши ёки олдиндан Windows 11 ўрнатилган янги компютерни сотиб олиш керак эди. Бироқ, маълум бўлишича, энди сиз ўзингиз учун Windows 11'нинг Home ёки Pro версиясини жисмоний нусхада сотиб олишингиз мумкин.\nҚадоқланган нусхадаги Windows 11 биринчи бўлиб Twitter фойдаланувчиси Луке Блевинс томонидан ўтган ҳафта охирида пайқаб қолинган, аммо, маҳсулот бундан анча аввал олдин чиқарилган бўлиши мумкин, чунки Best Buy ритейлерининг онлайн дўкони қадоқланган операцион тизимнинг 14 апрелдан сотувга чиқарилганлигини кўрсатмоқда. Маҳсулот тақдим қилинганидан таҳминан ярим йил кечикиб чиқарилганига қарамай, Microsoft бу ҳақида ҳали ҳам расмий хабар бермаган.\nСуратлардан кўриш мумкинки, маҳсулот чиройли қадоқланган. Бунда Microsoft операцион тизимнинг Home версияси учун кундузги, Pro версия учун эса тунги режим фонидан фойдаланган. Қути ичида эса олдингидек диск эмас, балки, ишга туширишга тайёр бўлган Windows 11 USB флеш картаси мавжуд.\nБир қарашда жисмоний нусхадаги Windows 11'ни сотиб олиш унчалик аҳамият касб этмайди, чунки ҳозирда кўп ноутбуклар аллақачон у билан бирга келмоқда ва гарчи бундай бўлмаган тақдирда ҳам компютердаги Windows 10'ни янгилаш орқали унга ўтиш мумкин. Шунингдек, фойдаланувчилар янги операцион тизимни Microsoft расмий сайтидан ўзларининг флеш карталарига юклаб олиб, у билан компютерларига Windows 11'ни ўрнатишлари ва унинг учун лицензияни онлайн сотиб олишлари ҳам мумкин.\nХудди рақамли лицензия каби, қадоқланган нусхадаги Windows 11 Home версияси 139,99 доллар, Windows 11 Pro версияси эса 199,99 доллар туради ва уларни Amazon ёки Best Buy онлайн дўконларидан сотиб олиш мумкин.\nЎҚИНГ: Компютер учун топ 10 бепул шутер ўйинлар\n#Windows 11 #Windows 11 Pro #Windows 11 Home


UzDaily.uz: IUT талабалари Microsoft маҳсулотларидан бепул фойдаланишлари мумкин \nIUT талабалари Microsoft маҳсулотларидан бепул фойдаланишлари мумкин\n2017-й. 24-март 14:40\nТошкент, Ўзбекистон (UzDaily.uz) -- “Microsoft” компанияси Тошкент шаҳридаги Инҳа университети талабаларига ўзининг лицензияли дастурий таъминот ҳамда ишланмаларидан бепул фойдаланиш имкониятини яратди.\nШунингдек, “Microsoft Imagine” дастури амалий машғулотларга ҳам йўл очадики, унинг ёрдамида талабалар ўзларининг малакаларини ошириб олишлари мумкин.\nҚайд этамиз, “Microsoft” компанияси мана уч йилдирки, Тошкент шаҳридаги Инҳа университети талабалари учун ўзининг ечимларидан бепул фойдаланиш имкониятини тақдим этмоқда.\nТошкент шаҳридаги Инҳа университети маъмурияти ҳамкорлик ҳамда ўз дастурий таъминотларидан беғараз фойдаланишга имконият яратганлиги учун “Microsoft” компаниясига ўз миннатдорлигини билдиради. Умид қиламизки, Тошкент шаҳридаги Инҳа университети ҳамда “Microsoft” компанияси ўртасидаги ҳамкорлик узоқ давом этади ҳамда келажакнинг етакчи IT-мутахассисларини етиштириб беришда ўз ҳиссасини қўшади.


Қашқадарё Вилоят ДСЭНМ нинг 2 та муҳри борми? Уларнинг қай бири ҳақиқий?\nТАНҚИДИЙ 16.02.2019 18:34\t1746\nШунақаси ҳам бўларкан-да!”\nБир ташкилотга, бир муассасага бир хилда икки муҳр бўлиши мумкинми? Бу ҳолатда кимга ишониш керак. Қолаверса, қайси мухр ишончли, уларни ишлатаётганлар-чи? Аянчлиси эса, қалбаки муҳр орқали қанчадан-қанча қинғир ишларнинг қилинган. Айниқса, бу тиббиёт соҳасида, аҳоли саломатлиги билан боғлиқ масала бўлса, мухрнинг аҳамияти янада ошади. Хуллас, қуйида шулар ҳақида сўзлашамиз.\nТаҳририятимизга Қашқадарё вилоят давлат санитария эпидемиология назорат маркази вирусология лабораторияси ходимлари Х.Қурбонова, М.Тўлаева томонидан мурожаат келиб тушди. Мурожаат мазмунига кўра, вирусология лабораториясининг муҳри қалбакилаштирилган! Хўш, бу нима дегани? Вирусология лабораторияси номидан иш кўриш қандай оқибатларга олиб келишининг ўзи қўрқинчли. Тасаввур қилинг, тиббиёт ходими ҳар ярим йилда тиббий кўрикдан ўтиши ва ўзида юқумли касалликлар мавжуд эмаслигини тасдиқлатиши лозим (йўқса, унинг ўзи касаллик ўчоғига айланиб қолади-да). Ходим келди ва лабораториядаги текширишлардан ўтишга эринди ёки истамади. “Канал”лар орқали ҳужжатига қалбаки муҳрни бостириб, ортига қайтди. Агарки, ростдан ҳам касалликка чалинмаган бўлса хўп-хўп. Аммо бирор юқумли касаллик “илаштирган” бўлса-чи? Кимни даволаса, кимдан қон олса, кимга тиббий ёрдам кўрсатса, ўшанга касаллик юқтириб юраверади-да. Энди масала моҳиятини англадингиз. Ва ўша қалбаки муҳрнинг нима учун керак бўлишини ҳам...\nНЕГА РАҲБАРИЯТ ЖИМ?!\nБу ҳақда вирусология лабораторияси ходимлари билган экан, раҳбариятга мурожаат этишмадими, деган ҳақли савол туғилади. Мурожаат этишган. Оқибатлари ҳақида ҳам огоҳлантирилган. Аммо раҳбарият жим!!! Нега?! Нима сабабдан?! Бу ҳақда кейинроқ...\n2018 йилнинг 29 октябрь санаси билан рўйхатга олинган талабномада Қашқадарё вилоят ДСЭНМ ходимлари Д. Қўчқоров, Х..Қурбонова томонидан Қашқадарё вилоят ДСЭНМ бош врачи Ш.Шеровга вазият ҳақида айтиб ўтилган. Хатни айнан келтирамиз:\n“Ҳурматли Шербой Норбоевич ДСЭНМ ходимлари томонидан ушбуни ёзиб иккинчи бор Сизга ва вилоят прокурорига маълум қилишга тўғри келмоқдаки, шу ҳақидаги лаборатория муҳрининг қалбаки ёки иккинчи нусхаси борлиги ва ноқонуний жиноий тарзда ишлатиб келинаётганлигини 2015-2018 йиллар давомида тиббиёт ходимлари тиббий кўрикдан сохта соғлом эканликлари ҳақида уюштирилган жиноий ҳаракат, яъни касаллик кўпайишига сабаб бўлмоқда”.\nҲурматли Ш.Шеровга ва вилоят прокуратурасига биринчи мурожаат ҳам бўлган. Бу 2018 йил 28 сентябрь санасига тўғри келади.\nҲАММАМИЗ “ЧЕМОДАННЫЙ” КАЙФИЯТДАМИЗ\nХўш, бу ҳақда Қашқадарё вилоят ДСЭНМ бош шифокори Шербой Шеров нима дейди?\n-Бу ҳақда шуни айта оламанки, ҳозир ташвишимиз ўзимизга етарли. Буниси энди ортиқчалик қилади. Ҳали ташкилотимиз ўз фаолиятини давом эттирадими ёки йўқми бу ҳам савол остида турибди. Чунки, бизда ихтисослашув (оптимизация) жараёни бошланиши керак. Ҳаммамиз “чемоданный” кайфиятдамиз.\nҚизиқ, аҳоли саломатлиги билан боғлиқ ташкилот бугуни, ўтмиши ва келажагидан ёки обрўсизланишидан эмас, балки, ноқонуний фаолиятнинг очилишидан чўчиса? Бу ерда манфаатдорлик йўқмикин, деган ўйга ҳам борасан киши.\nТасдиқланмаган манбаларга кўра бу масала юзасидан бош шифокор ўринбосари йиғилиш ўтказган. Ўринбосар лаборатория ходимларига “Бу сохта муҳрни борлигини ҳеч кимга билдирмаймиз. Уларга жазо бермаймиз, биз уларни кечирамиз. Сохта муҳр кимда бўлса, менинг “кабинетим” эшиги остига ташлаб кетинглар. Бош шифокор эшиги остига ташлаб кетсанглар, у ерда камера бор. Шунинг учун эҳтиёт бўлинглар” дея тайинлаб қўйган.\nМАСЪУЛИЯТСИЗ МАСЪУЛЛАРНИНГ МУНОСАБАТИ\nМана раҳбариятнинг муносабати. Мана сизга аҳоли саломатлигига масъул бўлганларнинг “масъул”лиги. Нима дейишга ҳам ҳайронсан, кулишингни ҳам, куйишингни ҳам билмайсан. Комил ишонч билан айта оламизки, ўринбосарнинг эшигини тагига ҳеч ким ўша қалбаки муҳрни ташлаб кетмаган ва ҳали ҳамон у муҳр ишламоқда! Ҳали ҳамон кишиларнинг соғлиги хавф остига қўйилмоқда!\nҚўшмуҳрли муассаса раҳбарияти, қолаверса, ҳуқуқни муҳофаза қилувчи орган ходимлари ҳам, мутасаддилар ҳам бу масалага жиддий эътибор қаратадилар ва тубига етадилар деб умид қиламиз.


Халқаро болаларни ҳимоя қилиш куни байрами қандай пайдо бўлган - 01.06.2022, Sputnik Ўзбекистон\nХалқаро болаларни ҳимоя қилиш куни байрами қандай пайдо бўлган\nБиринчи июнь - Халқаро болаларни ҳимоя қилиш куни. Бу байрам бутун дунёда 1950 йилдан бери нишонланади. Бизнинг материалимизда ушбу куннинг тарихи ва... 01.06.2022, Sputnik Ўзбекистон\nТОШКЕНТ, 1 июн - Sputnik. Ёзнинг биринчи кунига тўғри келадиган Болалар куни энг қадимий халқаро байрамлардан бири бўлиб, бутун дунёда 1950 йилдан бери нишонланади. Халқаро болаларни ҳимоя қилиш куни, энг аввало, катталарга болаларнинг яшаш, фикр ва эътиқод эркинлиги, таълим олиш, ҳордиқ чиқариш ва ҳордиқ чиқариш ҳуқуқларини ҳурмат қилиш, жисмоний ва руҳий зўравонликдан ҳимоя қилиш зарурлигини эслатиб туради. инсонпарвар ва адолатли жамиятни шакллантириш учун зарур шарт-шароитлар сифатида болалар меҳнатидан фойдаланиш.1959 йилда Бирлашган Миллатлар Ташкилоти томонидан Бола ҳуқуқлари декларацияси қабул қилинди, унда ота-оналар, давлат органлари, маҳаллий ҳокимият ва ҳукуматлар, нодавлат нотижорат ташкилотлари болаларнинг уларда белгиланган ҳуқуқ ва эркинликларини тан олишга ва уларни ҳурмат қилишга интилишга чақирувчи моддалар мавжуд. Декларация фақат тавсия характерига эга бўлиб, мажбурий кучга эга эмас эди.Бола ҳуқуқлари халқаро ҳуқуқ даражасида кўриб чиқилган биринчи ва асосий халқаро ҳуқуқий ҳужжат 1989 йил 20 ноябрда БМТ томонидан қабул қилинган Бола ҳуқуқлари тўғрисидаги конвенциядир. Конвенция 61 давлат томонидан имзоланган, 1990 йил 13 июлда Конвенция СССР томонидан ратификация қилинган.Болалар ҳар бир мамлакат аҳолисининг тахминан 20-25% ни ташкил қилади. Турли мамлакатларда улар турли хил хавф-хатарларга дучор бўлиб, уларни ҳимоя қилиш керак: ривожланган мамлакатларда булар телевизор ва компьютерга қарамликнинг салбий оқибатларидан. Жиддий тадқиқотлар шуни кўрсатдики, болалар ҳаётда ўзларининг шафқатсиз ҳаракатларидан нусха кўчиришга мойилдирлар. (масалан фильмлар ёки компьютер ўйинларидан) Яна бир муаммо, Ғарбий Европада болаларнинг эрта жинсий ривожланишидан хавотирда, Японияда улар асосий хавфни анъанавий таълим усулларини йўқ қилишда ва Ғарб одатлари ва хатти-ҳаракатларининг тобора ортиб бораётган кириб боришидан кўришмоқда. Африка ва Осиёда болаларга очлик, ОИТС, саводсизлик ва ҳарбий можаролар таҳдид солмоқда.Россияда болалар ҳуқуқлари 1998 йил 24 июлдаги "Россия Федерациясида бола ҳуқуқларининг асосий кафолатлари тўғрисида" Федерал қонуни билан ҳимояланган. У Россия Федерацияси Конституциясида назарда тутилган боланинг ҳуқуқлари ва қонуний манфаатларининг асосий кафолатларини белгилайди. Ўзбекистонда болалар ҳуқуқлари, авваломбор Конституция билан белгиланган. Шунингдек 2007 йилда қабул қилинган "Бола ҳуқуқлари кафолатлари тўғрисидаги" қонун, 2019 йил 22 апрелдаги “Бола ҳуқуқлари кафолатларини янада кучайтиришга оид қўшимча чора-тадбирлар тўғрисида”ги қарори билан ҳимояланган. Шунингдек Ўзбекистонда 2019 йилдан бошлаб "болалар омбудсмени" институти жорий этилган. Ундан ташқари Ўзбекистонда болаларни ҳар томонлама, ҳам жисмоний ҳам интеллектуал етук инсонлар бўлиб ўсишини таъминлаш мақсади - республиканинг устувор вазифалари қаторига киритилган. Халқаро болаларни ҳимоя қилиш куни ҳар доим турли тадбирлар билан нишонланади, унинг мақсади бутун дунёдаги болаларнинг аҳволига эътиборни қаратишдир. Очиқ манбалар асосида тайёрланган.\n10:32 01.06.2022 (янгиланди: 10:33 01.06.2022)\n© ИА "Жахон"/ Анвар ИльясовМарафон на Олимпийском празднике в Ташкенте\nБиринчи июнь - Халқаро болаларни ҳимоя қилиш куни. Бу байрам бутун дунёда 1950 йилдан бери нишонланади. Бизнинг материалимизда ушбу куннинг тарихи ва анъаналари ҳақида ўқинг.\nТОШКЕНТ, 1 июн - Sputnik. Ёзнинг биринчи кунига тўғри келадиган Болалар куни энг қадимий халқаро байрамлардан бири бўлиб, бутун дунёда 1950 йилдан бери нишонланади.\nУни ўтказиш тўғрисида қарор 1949 йил ноябрь ойида бўлиб ўтган махсус сессияда Халқаро Демократик Аёллар Федерацияси томонидан қабул қилинди. БМТ ушбу ташаббусни қўллаб-қувватлади ва болалар ҳуқуқлари, ҳаёти ва саломатлигини ҳимоя қилишни ўз фаолиятининг устувор йўналишларидан бири деб эълон қилди.\nХалқаро болаларни ҳимоя қилиш куни, энг аввало, катталарга болаларнинг яшаш, фикр ва эътиқод эркинлиги, таълим олиш, ҳордиқ чиқариш ва ҳордиқ чиқариш ҳуқуқларини ҳурмат қилиш, жисмоний ва руҳий зўравонликдан ҳимоя қилиш зарурлигини эслатиб туради. инсонпарвар ва адолатли жамиятни шакллантириш учун зарур шарт-шароитлар сифатида болалар меҳнатидан фойдаланиш.\n1959 йилда Бирлашган Миллатлар Ташкилоти томонидан Бола ҳуқуқлари декларацияси қабул қилинди, унда ота-оналар, давлат органлари, маҳаллий ҳокимият ва ҳукуматлар, нодавлат нотижорат ташкилотлари болаларнинг уларда белгиланган ҳуқуқ ва эркинликларини тан олишга ва уларни ҳурмат қилишга интилишга чақирувчи моддалар мавжуд. Декларация фақат тавсия характерига эга бўлиб, мажбурий кучга эга эмас эди.\nБола ҳуқуқлари халқаро ҳуқуқ даражасида кўриб чиқилган биринчи ва асосий халқаро ҳуқуқий ҳужжат 1989 йил 20 ноябрда БМТ томонидан қабул қилинган Бола ҳуқуқлари тўғрисидаги конвенциядир. Конвенция 61 давлат томонидан имзоланган, 1990 йил 13 июлда Конвенция СССР томонидан ратификация қилинган.\nБолалар ҳар бир мамлакат аҳолисининг тахминан 20-25% ни ташкил қилади. Турли мамлакатларда улар турли хил хавф-хатарларга дучор бўлиб, уларни ҳимоя қилиш керак: ривожланган мамлакатларда булар телевизор ва компьютерга қарамликнинг салбий оқибатларидан. Жиддий тадқиқотлар шуни кўрсатдики, болалар ҳаётда ўзларининг шафқатсиз ҳаракатларидан нусха кўчиришга мойилдирлар. (масалан фильмлар ёки компьютер ўйинларидан)\nЯна бир муаммо, Ғарбий Европада болаларнинг эрта жинсий ривожланишидан хавотирда, Японияда улар асосий хавфни анъанавий таълим усулларини йўқ қилишда ва Ғарб одатлари ва хатти-ҳаракатларининг тобора ортиб бораётган кириб боришидан кўришмоқда. Африка ва Осиёда болаларга очлик, ОИТС, саводсизлик ва ҳарбий можаролар таҳдид солмоқда.\nРоссияда болалар ҳуқуқлари 1998 йил 24 июлдаги "Россия Федерациясида бола ҳуқуқларининг асосий кафолатлари тўғрисида" Федерал қонуни билан ҳимояланган. У Россия Федерацияси Конституциясида назарда тутилган боланинг ҳуқуқлари ва қонуний манфаатларининг асосий кафолатларини белгилайди.\nЎзбекистонда болалар ҳуқуқлари, авваломбор Конституция билан белгиланган. Шунингдек 2007 йилда қабул қилинган "Бола ҳуқуқлари кафолатлари тўғрисидаги" қонун, 2019 йил 22 апрелдаги “Бола ҳуқуқлари кафолатларини янада кучайтиришга оид қўшимча чора-тадбирлар тўғрисида”ги қарори билан ҳимояланган. Шунингдек Ўзбекистонда 2019 йилдан бошлаб "болалар омбудсмени" институти жорий этилган.\nУндан ташқари Ўзбекистонда болаларни ҳар томонлама, ҳам жисмоний ҳам интеллектуал етук инсонлар бўлиб ўсишини таъминлаш мақсади - республиканинг устувор вазифалари қаторига киритилган.\nХалқаро болаларни ҳимоя қилиш куни ҳар доим турли тадбирлар билан нишонланади, унинг мақсади бутун дунёдаги болаларнинг аҳволига эътиборни қаратишдир.\nОчиқ манбалар асосида тайёрланган.


Америка давлати Гватемаладаги қамоқхоналардан бирида исён кўтарилди. Исённи бостириш мақсадида 7 нафар маҳбус отиб ташланди. Бу ҳақда «Euronews» хабар бермоқда. Павонжито ...\nГватемалада вулқон портлаши оқибатида 25 киши ҳалок бўлгани ҳақида хабар берган эдик. «Gazeta.ru»нинг хабар беришича, «Фуэго» вулқон портлаши ...\nГватемалада «Фуэго» вулқонининг портлаши оқибатида ҳалок бўлганлар сони 25 кишига етган. Бу ҳақда «РИА Новости» хабар бермоқда. Аввалроқ вулқондан ... шамол йўналишига қараб соатига 40 километр тезликда тарқалаяпти. Гватемала ҳукумати бир нечта аҳоли пунктида хавфнинг энг юқори даражасини ...\nАҚШ Тел-Авивдаги элчихонасини Қуддус шаҳрига кўчирган эди. Бугун Гватемала ҳам шундай қилди: Тел-Авивдаги элчихонасини Қуддусга кўчирди. ... мақсад, – дейилади «Рейтерс» агентлиги хабарида, – Гватемала президенти Жимми Моралес АҚШдан катта миқдорда қарз олмоқчи. ...


Француз ва испан ҳарбийлари Манасдан чиқарилди\n04 декабр 2020, Тошкент вақти: 16:54\nФранцуз ва испан ҳарбийлари Бишкекдан Душанбега кўчирилгани ҳақида хабар берилмоқда.\nҚирғизистондаги АҚШ транзит марказидан Испания ва Франция ҳарбийлари олиб кетилди. Бундай ҳаракатга Бишкекнинг ўзаро келишув муддатини узайтирмагани сабаб бўлган.\nБишкекдаги АҚШ аксилтеррор транзит марказидан Испания ва Франция ҳарбийларининг бундан икки ҳафта илгари олиб чиқиб кетилгани борасида қирғиз ҳукумати расмий ахборот тарқатгани йўқ.\nҚирғизистондаги Франция элчихонаси ҳарбий атташеси ёрдамчиси Эдуард Рушенинг Озодликка билдиришича, икки давлат ҳарбийларининг бу мамлакатдан чиқарилишига аввалги шартнома муддатининг якунлангани сабаб бўлган.\nФранцуз дипломати қирғиз томони номаълум сабаблар билан янги шартномани имзолашни пайсалга солиб келаётганини айтган.\n- Қирғизистон томони ниманидир кутаётганга ўхшайди. Ҳарбийларимизнинг Қирғизистондаги ҳозирлиги тўғрисидаги аввалги шартнома муддатини узайтириш мақсадида қилган уринишларимизга қирғиз ҳукуматидан позитив жавоб ололмадик. Натижада шартнома муддати тугагач, биз ўз ҳарбийларимизни олиб чиқиб кетишга мажбур бўлдик. Чунки уларнинг бу ерда қолиши учун ҳуқуқий асос қолмади, деди француз дипломати Эдуард Руше.\nБир қатор халқаро ахборот агентликлари тарқатган хабарларга кўра, француз ва испан ҳарбийлари вақтинча Душанбега кўчирилган. Ҳарбийлар сони 90 нафар бўлиб, улар ихтиёрида иккита ҳарбий учоқ бор.\nФранцуз дипломати Эдуард Рушенинг айтишича, ҳарбийлар ҳозирлиги борасида қирғиз ҳукумати ижобий қарор қабул қилишига умид бор.\n-Албатта, биз бу ерга қайтиб келишимизга ишонамиз. Чунки бу нафақат бизнинг, балки минтақанинг ҳам манфаатлари доирасидадир.\nФранция Афғонистонда барқарорликни тиклаш ва террорчиликка қарши курашга катта ҳисса қўшиб келмоқда. Афғонистонда бизнинг 34 аскаримиз ҳалок бўлди,деди Эдуард Руше.\nҚирғизистон томони Испания ва Франция ҳарбийлари ҳозирлиги тўғрисидаги шартномалар муддатининг узайтирилиши нима сабадан кечикаётгани тўғрисида маълумот беришдан тийилмоқда. Қирғизистон Ташқи ишлар вазирлигига бу борада журналистлар томонидан қилинаётган мурожаатлар жавобсиз қолаётир.\nҚирғизистон парламентининг Халқаро алоқалар қўмитаси раҳбари, депутат Эрик Арсалиев эса Испания ва Франция ҳарбийларига доир шартнома парламент қўмитасида кўриб чиқилганини айтди:\n- Шартномаларни тасдиқлаш масаласини биз кўриб чиққанмиз. Шартномалар бизга жўнатилган. Уларни ратификация қилинишига қўмитамиз розилик берган. Бироқ шартномларда испан ва француз ҳарбийлари Бишкекдаги аксилтеррор транзит марказидан бепул фойдаланиши қайд қилинганига биз ўз норозилигимизни билдирганмиз, деди депутат Эрик Арсалиев.\nҚирғиз парламентининг яна бир депутати Иса Ўмурқулов шартномаларда ижара ҳақи масаласи аниқ кўриб чиқилмагани боис ҳужжатлар ратификация қилинмагани ва Қирғизистон Ташқи ишлар вазирлигига қайта жўнатилгани ҳақида маълумот берди.\nЮқорида айтганимиздек¸ Қирғизистон Ташқи ишлар вазирлиги бу борада маълумот бермаётир. Шундай қилиб, Испания ва Франция ҳарбийларининг Қирғизистонга қайтиши ёки қайтмаслиги масаласи ҳозирча номаълум бўлиб қолмоқда.\n2009 йилнинг февралида Қирғизистон парламенти Бишкекдаги АҚШ базасини мамлакатдан чиқариш ҳамда аксилтеррор коалицияга аъзо 11 мамлакат билан шартномаларни бекор қилиш тўғрисидаги қонунни қабул қилган эди.\nБу қонунга биноан 2001 йилдан бери Қирғизистонда ҳозир бўлган АҚШ ва аксилтеррор коалицияси ҳарбийлари мамлакатни август ойида тарк этишлари лозим эди.\nБироқ Вашингтон ва Бишкек расмийларининг Кремл ўртамчилигида бир неча ой давом этган музокараларидан сўнг, жорий йилнинг 22 июнида АҚШ базасининг номи транзит маркази деб ўзгартирилган ва уни Қирғизистонда қолдириш ҳақида шартнома имзоланган эди.


Хорватиялик футболчи ўйин вақтида отасидан айрилди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хорватиялик футболчи ўйин вақтида отасидан айрилди\t11:32, 13 июнь\tХорватия терма жамоаси сардори Дарио Срна Евро–2016 турнири доирасида Туркияга қарши (1:0) ўтказилган ўйин вақтида отасидан айрилди. Бу ҳақда 101greatgoals.com портали маълум қилмоқда. Манбанинг ёзишича, ўйин якунлангач Дарио отасининг дафн маросимида қатнашиш учун терма жамоа сафини тарк этди. У Чехия билан бўлиб ўтадиган ўйинда қатнаша олмаслиги ҳам мумкин. Қайд этилишича, Дарионинг отаси Узеир Срна оғир касал бўлган ва шу сабабли у жон берган.\ns\tГость\t17:16, 13 июнь sabr tilimiz\tДэвид Бекхэм “Реал”га қайтмоқда Бугун Ўзбекистон Кубоги 1/2 финали доирасида “Тошкент дербиси” бўлади


ОДАМЛАРНИ ЭШИТИШ, ДАРДИГА ДАРМОН БЎЛИШ — РАҲБАРЛАРНИНГ АСОСИЙ ВАЗИФАСИ\nҲаётда бирон-бир муаммога дуч келган одам аввало дардини ким биландир бўлишгиси келади. Шундай лаҳзада сизни кимдир диққат билан эшитса, бир оғиз ширин сўз билан таскин берса, руҳиятингиз енгиллашиб, мушкулингиз осонлашгандай бўлади. Кўпинча тўғри берилган йўл-йўриқ туфайли кишида муаммони енгишга ишонч пайдо бўлади. Сизни эшитиш, сизга таскин бериш билан чекланмай, амалий ёрдамга қўл чўзилганда эса одам ўзини чин маънода бахтли ҳисоблайди.\nПрезидентимиз Шавкат Мирзиёев томонидан жорий йилнинг Халқ билан мулоқот ва инсон манфаатлари йили, деб эълон қилингани замирида одамларнинг дардига дармон бўлиш, халқимизнинг ҳар бир вакилини бахтли кўриш ҳикмати мужассам.\nЎзбекистон Республикаси Президенти девонининг Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати масъул ходимларининг сайёр қабуллари ташкил этилаётгани турли соҳа ва тармоқлар раҳбарларининг аҳоли ҳузурига келиб, уларнинг муаммоларини эшитиб, ҳал этишга камарбаста бўлаётгани жорий йилдан халқимиз кутган амалий натижалардандир.\nПойтахтимизнинг Мирзо Улуғбек туманида ташкил этилган сайёр қабулда давлатимиз раҳбарининг ташаббуси билан ташкил этилаётган сайёр қабуллар аҳоли дуч келаётган муаммоларни ҳал этишга қаратилгани таъкидланди. Бу жараёнда ҳар бир соҳа масъуллари ўзига тегишли масала билан келган фуқарони диққат билан эшитиб, унинг мурожаати ечимини топгунча уни ўз назоратига қатъий олиши шартлигига эътибор қаратилди.\nПрезидентимизнинг 2016 йил 28 декабрдаги "Жисмоний ва юридик шахсларнинг мурожаатлари билан ишлаш тизимини тубдан такомиллаштиришга доир чора-тадбирлар тўғрисида"ги фармонига мувофиқ Халқ қабулхоналарига ва Виртуал қабулхонага келиб тушган мурожаатлар “Жисмоний ва юридик шахсларнинг мурожаатлари тўғрисида”ги Ўзбекистон Республикаси қонунига қатъий амал қилган ҳолда, тўлиқ, холис ва ўз вақтида кўриб чиқилади.\nСайёр қабул давомида Ўзбекистон Республикаси Президентининг Виртуал қабулхонаси ва Халқ қабулхоналарига Мирзо Улуғбек тумани аҳолиси томонидан йўлланган мурожаатлар атрофлича кўриб чиқилди.\nМазкур тумандан тушган мурожаатлар соҳалар бўйича ўрганилганда уларнинг асосий қисмини уй-жой олиш, уй қуриш учун ер ажратиш, суд, банк-молия, моддий ёрдам, пенсия таъминоти ҳамда соғлиқни сақлаш, меҳнат, бандлик, таълим, тадбиркорлик, ободонлаштириш каби масалалар ташкил этиши маълум бўлди.\nФуқаролардан келиб тушган бундай мурожаатлар ҳар томонлама таҳлил қилиниб, уларнинг юзага келиш сабаблари ўрганилди. Бунда кўп ҳолларда айрим мутасадди раҳбарлар ўз вазифасига лоқайдлик ва масъулиятсизлик билан ёндашаётгани кўрсатиб ўтилди. Одамларни ҳаётдан рози қилиш, қонуний мурожаатларини эътиборсиз қолдирмасдан қисқа муддатда ҳал қилиш давлат идоралари раҳбарларининг биринчи даражали вазифаси экани ва уларнинг фаолиятига ана шу мезондан келиб чиққан ҳолда баҳо берилишига урғу бериб ўтилди.\nСайёр қабул жараёнида фуқаролар ва тадбиркорлар ўзларини қийнаётган муаммолар юзасидан бевосита тегишли соҳаларга масъул раҳбарларга мурожаат қилиш ва улар юзасидан жавоб олиш имконига эга бўлди. Шу куни мурожаатларнинг аксарият қисми жойида ечимини топди, қўшимча ўрганиш ва вақт талаб қиладиган мурожаатлар бўйича мутасадди идора ва ташкилотлар вакилларига топшириқлар берилди.\nМисол учун, фуқаро Лобар Мирзаевага қон касаллиги юзасидан шу ернинг ўзида бепул даволаниш учун ордер берилиши маълум қилинди.\n– Фуқаролар билан ташкил этилаётган бундай очиқ мулоқотлар жараёнида кўпчиликнинг мушкули осон бўлаётир, – дейди соғлиқни сақлаш вазирининг ўринбосари Элмира Боситхонова. – Айтиб ўтиш керакки, айрим кишилар ўз ҳақ-ҳуқуқларидан яхши хабардор эмаслиги, қачон, қаерга мурожаат қилишни билмаслиги туфайли овора бўлади. Тан олиш керак, айрим ҳолларда қуйи бўғин раҳбарларининг масъулиятсизлиги оқибатида вақтида тиббий ёрдам ололмаётганлар ҳам учраб турибди. Ана шундай ҳолларда сайёр қабуллар аҳолининг жонига ора кирмоқда.\nФуқаро Малика Охунжонова ногиронлиги боис юришга қийналиши, иложи бўлса, ногиронлик аравачаси ажратилишини сўраб мурожаат қилди. Унинг мурожаати мутасаддилар томонидан асосли деб топилиб, икки кун муддатда илтимоси қаноатлантириладиган бўлди.\nТермизлик Мукаррам Раҳмонова Тошкент шаҳридан уй-жой сотиб олиш ва пропискага кириш масаласида келган экан. Унинг талаби бўйича ички ишлар органлари ходимлари бу борадаги қонун-қоида бўйича тушунтириш берди.\nСайфиддин Жалолов тадбиркорлик фаолиятига тўсқинлик қилинаётгани юзасидан мурожаат қилган. Тадбиркор дуч келаётган муаммони тезкорлик билан бартараф этиш юзасидан шу ернинг ўзида мутасаддиларга топшириқ берилди.\nАйрим фуқаролар маҳаллалардаги кўчалар аҳволи ёмонлиги, уларни таъмирлаш вақти келганини, айримлар коммунал хизмат кўрсатишнинг қониқарсизлиги, болалар майдончаларини қуриш зарурлигини билдирди. Халқимиз манфаатига хизмат қиладиган бу масалаларни ҳал этиш туман ҳокимлигига топширилди.\n– Мулоқот жараёнида ҳудудимизда ечимини кутаётган муаммолар кўплиги аён бўлди, – дейди Мирзо Улуғбек тумани ҳокими Шерзод Кудбиев. – Уларни тезкорлик билан ечиш, аҳоли билан маҳаллий раҳбарларнинг очиқ мулоқотини тез-тез ташкил этиш зарурлигини ўзимизга вазифа қилиб олдик. Ҳар бир хонадонга кириш ва уларнинг муаммоларини ечишга масъулмиз.\nТадбир давомида аҳолига яратилаётган қулайликлар – янги уй-жойлар қурилиши, йўллар таъмирланиши, ижтимоий соҳа объектлари бунёд этилиши билан боғлиқ маълумот берилди. Бундай бунёдкорлик ишлари давлат бюджети маблағлари асосида амалга оширилади. Бюджет аҳолидан тушадиган турли йиғимлар эвазига шакллантирилади. Лекин буни қарангки, туман аҳолисининг биргина газдан қарздорлиги 28 миллиард сўмни ташкил этмоқда. Доно халқимиз қарс икки қўлдан чиқади деганидек, аҳоли ҳам зиммасидаги масъулиятни унутмаса, туманнинг ижтимоий аҳволи янада яхшиланган, халқ фаровонлиги ошган бўларди.


Кейинги ҳафтадан пахта теримига сафарбарлик кутилмоқда\nЎзбекистоннинг турли вилоятлари ва Тошкент вилояти расмий идоралари кейинги ҳафтадан пахта теримига оммавий сафарбарликни бошлашга ҳозирлик кўрмоқдалар. Мутасаддилар терим бошланадиган кунни аниқ айта олмаётган бўлса-да, аҳоли орасида бу йилги мавсум 5 сентябрь, айрим ҳудудларда эса 10 сентябрдан бошланади, деган маълумот тарқалган.\nОзодликка турли манбалардан келаётган маълумотларда Ўзбекисто вилоятларида пахта теримига ҳозирлик бошлангани, асосий эътибор катта ёшли аҳолини теримга жалб қилишга қаратилгани айтилмоқда.\nХусусан, куни кеча Озодлик электрон манзилига йўлланган мактубда бу йил ишчиси сони 10 кишигача бўлган кичик хусусий корхоналарга ҳам икки-беш нафарга қадар теримчини пахтага чиқариш мажбурияти юклангани ҳақида ёзилди.\nЯна бир манба эса Сурхондарё вилоятида пахта терими бошлангани, пахта кутилганидан кўра эртароқ етилгани учун теримга барча ташкилотлардан ходимлар жалб этилиши кутилаётгани ҳақида ёзди.\nОзодлик мухбири турли минтақалардан келаётган бу хабарлар ортидан республиканинг бир неча вилояти - Тошкент, Сирдарё, Самарқанд, Бухоро, Сурхондарё вилоятларидаги ҳокимиятлар ҳамда бошқа мутасадди идораларга боғланди.\nСурхондарё вилояти ҳокимлигидан олинган маълумотга кўра, вилоятнинг айрим туманларидаги хусусий фермер хўжаликларида пахта терими бошланган.\n"Фермерлар бошлаб юборган бўлиши керак. Лекин ҳали бундай официалний терим бошлангани йўқ, қачон бошланишиям номаълум. Командани кутиб турибмиз", деди вилоят ҳокимлигининг исмини очиқламаган ходими.\nБу ходимдан олинган маълумотга кўра, 3 сентябр оқшомида республика миқёсида ҳокимликлар мутасаддиларини жам қиладиган селектор йиғилиши белгиланган.\nТошкент вилоятидаги бир қатор туманлар мутасаддиларидан эса Озодлик мухбири бу йилги йиғим-терим мавсуми 5 сентябрдан бошланади, деган маълумотни олди.\nТошкент вилоятининг Бўка туманидаги мутасадди идоралардан бирининг исмини ошкор қилмаётганимиз ходими: "5-дан бошланади, деган гап бўлган. Лекин ҳали далалар тайёрмас-ов! Бировлар пахта очилиб кетган, деяпти, бировлар далани ичига кирсангиз, ҳали кўм-кўк, очилмаган, деяпти. Хуллас, ҳали номаълум, лекин отрядлар тайёр қилиб қўйилган. Табелчилар, торозидагилар - ҳаммаси тайёр", деди.\nСирдарё вилоятидаги мутасадди идоралар эса пахта теримига оммавий сафарбарлик 10 сентябрдан бошланишини кутмоқдалар.\nШу тариқа расмий ва норасмий маълумотлардан тушунилишича, бу йилги пахта йиғим-теримига тайёргарлик шитоб билан бормоқда. Барча ташкилотлар ва мутасаддилар республика марказидан келадиган "команда"ни кутиб турибди.\nБуйруқни қабул қилиб олишга шай турган теримчилар сафи эса бу йил ҳам, асосан, давлат ва нодавлат ташкилотлари ходимлари ҳамда талабалардан иборат бўлиши айтилган.\nТўйтепа туманидаги банклардан бирининг ходимига кўра, банк ходимларига бу йил терим давомати ўтган йилгидан ҳам қаттиқ бўлиши айтилган.\n"5-дан пахтага деган гап бор. Лекин бизда алоиҳада айтилмади ҳали. Лекин бу йил анча строгий бўлади, дейишяпти. Ўтган йили ҳам ўз ёнимиздан йўл пули тўлаб, Ўртачирчиққа 2 ой пахатага чиққанмиз. Бу йил ҳам тайёр турибмиз энди", Тошкент вилоятининг Тўйтепа туманидаги банклардан бирининг ходими.\nБўка туманидаги мутасадди идоралардан бирининг ходими бу туманда ҳар бир маҳалладан 5 тадан теримчини пахтага ҳозирлаш топширилганини айтди.\n"Лекин шунақа қаттиқ турибди. Бизгаям ҳар бир маҳаллага бештадан одам бергану. Қийин бўладида, чунки биздагиларам ёш болаликда. Шу, бола пули бўлмайди, бошқа, деб бир амаллаб олиб чиқамизда энди! Бу йил қаттиқ бўлади, деяпти бир амаллаб бир ой чидасак, ўтиб кетади", деди Тошкент вилоятининг Бўка туманидаги мутасадди идоралардан бирининг исмини ошкор қилмаётганимиз ходими.\nРасмий идоралар ва Озодлик манбалари йўллаган хабарлар мазмунига кўра, Ўзбекистонда бу йилги пахта ҳам, асосан, давлат ва жамоат ташкилотлари, хусусий корхоналар ва айниқса, таълим муассасалари ходимлари, талабалари қўли билан териб олинадиган кўринади.\nЙиллар давомида пахта мавсумида болалар меҳнатидан мажбурий фойдаланиб келган Ўзбекистон ҳукумати сўнгги бир неча йилдан буён мактаб ўқувчиларини пахта теримига чиқаришдан бутунлай воз кечишга уриниб келмоқда.\nЎзбекистон ҳукумати 2011 йилда Болалар мажбурий меҳнатини тугатишга қаратилган қонун қабул қилган. Бундан ташқари 2011-2012 йиллар давомида хусусий фермерларга болалар меҳнатидан фойдаланиш қаттиқ тақиқланди.\nБундай чора-тадбирлар ортидан Ўзбекистон мактабларида ўқиётган 4 ярим миллиондан ортиқ ўқувчининг текин меҳнатидан мосуво бўлган маҳаллий ҳокимиятлар катталарни далага мажбуран сафарбар қилишга зўр бермоқдалар.\n2011-2012 йиллардаги пахта йиғим-терими мавсумида, ҳатто, Тошкент шаҳридаги хусусий боғчалар, клиникалар, савдо муассасалари зиммасига ҳам пахтага теримчи йўллаш топшириғи юкланди. Теримчи йўллай олмаганлар эса бир кунда териладиган пахта нормаси суммаси миқдорида пул беришга мажбурланган ҳоллар ҳам кузатилди.\nШунга қарамай, ўтган йили Қашқадарё ва Самарқанд вилоятларининг айрим туманларида мактаб болаларининг пахта чиқарилгани кузатилди.


ТАРИХИЙ МАВЗУДА АНЖУМАН | Xiva\nТАРИХИЙ МАВЗУДА АНЖУМАН\nЎзбек ва қозоқ халқлари азал-азалдан қардош ва аҳилликда яшаб келишмоқда. Кейинги йилларда бу дўстлик янада мустаҳкамланмоқда. Бунинг исботини маданий, маърифий соҳаларда ҳам яққол кузатиш мумкин.\nШу йил 25-март куни Хива шаҳрида “Ичан-Қалъа” давлат музей-қўриқхонасида “Қўнғирот уруғининг машҳур вакиллари” мавзусида халқаро илмий амалий конференция бўлиб ўтди. Қозоғистоннинг “Нағынай би” фонди ва “Ичан-Қалъа” давлат музей-қўриқхонаси ҳамкорлигида ташкил этилган ушбу халқаро анжуманда тарихчи олимлар, адабиётшунослар, санъатшунослар, музей илмий ходимлари, сайёҳлар вакиллари иштирок этишди.\nИлмий – амалий анжуманни Қозоғистон Республикаси “Нағынай би” фонди президенти Сиздиқ Қанжигит Сиздиқули кириш сўзи билан очди. Шундан сўнг “Ичан-Қалъа” давлат музей-қўриқхонаси директори Шокир Мадаминов қозоғистонлик меҳмонларни қизғин қутлаб, анжуман ишига муваффақиятлар тилади.\nАнжуман давомида қозоғистонлик тарихшунос олим ва профессорлар Женис Жомард, Асфандиёр Ўмирбеков, Шайзинда Жанадилов, Нукусдаги Савицский номидаги давлат санъат музейи директори ўринбосари Октябр Доспанов, тарих фанлари номзоди, “Ичан-Қалъа” давлат музей-қўриқхонаси илмий котиби Комилжон Худайберганов ва бошқаларнинг маърузалари тингланди.\nАнжуманда элдошларимизга, жумладан Хива шаҳар ҳокими Темур Давлетовга қозоғистонликлар томонидан “OG`YZ HAN” кўкрак нишони топширилди.\nҚозоғистонлик меҳмонлар музей-шаҳардаги тарихий обидалар, қозоқ алломалари таҳсил олган Шерғозихон мадрассасида жойлашган экпозициялар билан яқиндан танишдилар, муқаддас қадамжоларни зиёрат қилдилар.\nМеҳмонларга санъаткорлар томонидан концерт дастури намойиш қилинди.\nҲалқаро анжуман ўзбек-қозоқ халқлари дўстлигининг яна бир ифодаси бўлди.


Ҳаммани ҳайратда қолдирган Шайх ҳазратлари - Hidoyat.uz\nАсосий саҳифа Мақолалар Ҳаммани ҳайратда қолдирган Шайх ҳазратлари\nЧоп этилди Noyabr 17, 2019 Ҳаммани ҳайратда қолдирган Шайх ҳазратлариda fikr bildirishni o'chirish\nБир маросимда геология бўйича академик инсоннинг эҳсонларида геология соҳасига оид маъруза қилганларида, юртимизнинг энг катта академиклари ўз миннатдорчиликларини билдириб, суҳбатларидан ҳайратланишганликларини менга ҳам айтишган. Шу ҳақда кеча китобдан қуйидагиларни ўқиб қолдим:\nКунларнинг бирида суҳбат орасида «Амру маъруфларда жуда ажойиб ва ғоятда фойдали гаплар айтилмоқда, лекин уларни оммалаштириш орқали самарасини янада ошириш нуқтаи назаридан мазкур маърузаларни қисқа-қисқа бўлса-да, қоғозга тушириб юрсангиз яхши бўларди-да», дедим мулоҳаза ўрнида. Ҳазрат Муҳаммад Содиқ Муҳаммад Юсуф роҳимаҳуллоҳ табассум билан бош ирғадилар-у, аниқ жавоб айтмадилар. Таклиф ўринли чиқдими – чиқмадими, буни ҳам билолмай қолдим. Хаёлим ортиқча маҳмадоналикка йўл қўйдим-да, деган истиҳолада эди.\nШундан сўнг орадан бир-икки кун ўтди, диний идора ёнида рўпара келиб қолдик. Сўрашдик, иттифоқо ҳазрат ичкарига чорладилар, кирдик. Иш столининг бир чеккасида ёзув қоғози – дабдурустдан қўлтиққа олиб кўтариш ҳам амримаҳол даражада қалинликдаги тахлам.\nАста варақлашга киришдим. Икки-уч, бир-бир ярим бетли матнлар. Ёзув машинкасида ниҳоятда зич терилган. Мавзулар хилма-хил, Қурьони карим оятлари, ҳадислар, диний тарихга оид воқеалар, тафсилотлар. Варақлаб ўтириб бирдан куни кеча у кишига «Ақл ўргатганим» ёдимга тушди. Вужудим ловуллаб кетди, хаёлан қайтдим ўша дақиқаларга: Ҳазрат менга назар солдиларми, нега қизариб-нега сарғайганимни пайқадиларми, билмадим. Мен эса варақлардан бош кўтаролмасдим. Бош кўтаролмаяпману, тинимсиз ўйлаяпман ва ниҳоят:\n– Узр, тақсир, дедим. – Мен ўйлаган ишни аллақачон бошлаб қўйган экансиз, мен…\nМанбалар асосида Миршавкат Тўйчиев тайёрлади


«Қитъа Хитойидаги кўчмас мулк қироли» Ван Цзяньлиннинг ўғли, 28 ёшли Ван Сицун ўзининг Коко лақабли маламут зотли ити учун саккизта iPhone 7 сотиб олди, деб ёзади "TJournal"га асосланиб "Дарё" нашри.\nХитойнинг Weibo ижтимоий тармоғида итнинг ўз аккаунти бўлиб, унга 1,9 миллион киши обуна бўлган. iPhone 7 сотувга чиққан биринчи куни итнинг ичида смартфони бор деб тахмин қилинган қутилар билан тушган сурати эълон қилинди.\nБир йил аввал Ван Сицун ўз итига ҳар бири 12 минг долларлик иккита Apple тилла соатларини олиб берган эди.\nВан Сицун — муваффақиятли бизнесмен ва 30 ёшгача бўлган энг бадавлат хитойлик тадбиркорлардан бири. У Сингапур ва Лондонда ўқиган бўлиб, Forbes версиясига кўра, 24,2 миллиард доллар давлати билан Хитойдаги энг бой киши бўлган отасининг ягона меросхўридир.\nТеглар: йил биринчи долларлик эълон зотли ўзининг\n17:13 Турк ҳукумати Россия элчиси қотилининг iPhone'нини блокдан ечишга киришди


Тожикистонда 1 йилда ёши 15 дан 19 гача бўлган 1000 га яқин қиз аборт қилдирди\nБу йил тожикистонлик 14 минг аёл, шу жумладан, ёши 15 дан 19 гача бўлган 1000 га яқин қиз аборт йўли билан ҳомиласини олдирган.\nБу кўрсаткич ўтган йилнинг шу давридагига нисбатан пастроқ, лекин Тожикистон соғлиқни сақлаш вазирлиги буни ташвишли статистика деб ҳисоблайди.\nШифокорларнинг огоҳлантиришича, ўсмир ёшдаги аборт катта ёшлилардагидан кўра оғир оқибатларга олиб келади. Тожикистонда кўплаб ёш қизлар никоҳгача қизлик иффатини сақлаш никоҳ тузишнинг муҳим шарти бўлганлиги учун ҳомиладан қутулишга уринади. Тўйнинг эртасига айбсизлик аломатининг йўқлиги ёш оилаларнинг бузилишига, аёл ва унинг оиласи учун оғир оқибатларни келтириб чиқишга сабаб бўлиши мумкин.\nАзиза – бир йил илгари ёш йигитидан ҳомила орттириб олган, вояга етмаган қизнинг шартли исми бўлиб, жамоатчилик орасида шарманда бўлишдан чўчиб, ҳомиласини олдириб ташлаган. 16 ёшли қиз ўзининг ҳомиладорлиги ҳақида юқори синф ўқувчиларини тиббий кўрикдан ўтказашаётган пайтда билиб қолган. Азизанинг ота-онаси аллақачон ажралиб бўлишган, у вояга етмаган етимлар интернатида ўқийди. «Мен 9-синфда ўқирдим. Менда абортдан бошқа йўл йўқ эди, бизда ўзимизнинг бошпана бўлмаган. Мен 14 ҳафтада аборт қилдирдим. Ахир бизда қиз никоҳсиз фарзанд орттирса, - бу бутун ҳаёт учун иснод», - дейди Азиза.\nТожикистонда турмушга чиқмаган қизларнинг жинсий муносабатлари таъқиқланган, шунинг учун кўплаб ота-оналар эрсиз қизларининг ҳомиласини яширишга ва барчадан яширин равишда аборт қилдиришга уринишади.\nЭкспертларга кўра, тожик аёлларини ҳомиласини аборт қилишга иқтисодий омиллар, эрларининг чет элда ишлаб юриши ва турмуш даражасининг пастлиги каби омиллар мажбур қилади . Кўплаб ҳолларда аёллар ўзлари хоҳлаб аборт қилдиришади. Норасмий абортлар бирмунча кўпроқ амалга оширилади, дея ҳисоблайди экспертлар.\nТожикистон Соғлиқни сақлаш вазирлиги репродуктив саломатлик Миллий маркази директори Мунира Ғанизоданинг Озодлик радиоси мухбири билан суҳбатда хабар беришича, мамлакатда вояга етмаганлар учун 20 дан ортиқ репродуктив саломатлик марказлари фаолият кўрсатмоқда. Фан ва таълим вазирлигидагиларнинг хабар қилишича, 3-4 синфларда болаларни соғлом турмуш тарзига ўргатишади, юқори синф ўқувчилари учун эса мажбурий фанлар (биология ва анатомия) дан ташқари, “Оила маданияти” дарси доирасида репродуктив саломатлик мавзусида ўқитилади. Бироқ экспертларга кўра, мактабларда болаларга жинсий муносабатлар ва аборот орқали исталмаган ҳомиладан қутулиш тўғрисида гапирмасликни афзал кўришади.\nЖаҳон соғлиқни ташкилоти статистикасига кўра, ҳар йили дунёда 50 млндан зиёд аборт амалга оширилади. Тожикистон 9 млндан ортиқ аҳолисининг ярмидан кўпроғини аёллар ташкил этади, улардан 2 млни репродуктив ёшдаги аёллардир.


Ҳар қандай муваффақиятнинг калити – ҳаракатдир - TRIF.uz\nЯнгиликлар » Ҳар қандай муваффақиятнинг калити – ҳаракатдир\n2017-10-14 1856 marta o'qildi\nДарҳақиқат, инсон қанчалар қобилиятли ва қанчалар иқтидорли бўлсин лекин мақсади сари интилмаса, ҳаракат қилмаса кўзланган натижасига эриша олмайди. Зеро, ҳар қандай муваффақият ортида тинимсиз ҳаракат, изланиш ва катта меҳнат мужассам. Бугун мамлакатимизда ёшларнинг билим олиши ва ўзлари истаган касб ҳунар сирларини эгаллашлари учун яратилган имкониятлар эса уларга қанот бўляпти десак муболаға бўлмайди. Халқаро журналистика факультетининг 2 босқич талабаси Чарос Ёқубова ҳам ана шундай имкониятлардан оқилона фойдаланиб келаётган интилувчан, шижоатли ёшлардан бири.\nУ болалигидан китоб ўқишни жуда яхши кўрарди. Худойберди Тўхтабоев, Асқад Муҳтор, Ғафур Ғулом, Абдулла Қаҳҳор, Чингиз Айтматовнинг асарларини севиб мутолаа қиларди. Балки ўша асарлар Чароснинг қалбида адабиётга, ижодга меҳр уйғотган бўлса, не ажаб! У ижод қила бошлди. Вилоят республика нашрларида аста секин ижод наъмуналари чоп этила бошлади.\nУстозларини ишончини оқлаб, Чарос бирин кетин танловларда ғолибликни қўлга кирита бошлади. Жумладан, 2014-2016 йилларда ўтказилган “Энг улуғ энг азиз”, “Йилнинг фаол ёш журналисти”, “Юксак маънавиятли авлод” танловларининг вилоят босқичида 1-ўринга сазовор бўлган бўлса, “Эҳтиром, эъзоз, эътироф” республика танловида “Энг яхши мақола” номинацияда тақдирланди.\n2016 йилда у ўзи орзу қилган Ўзбекистон давлат жаҳон тиллари университетининг талабасига айланди. Ўзбекистон Ёзувчилар уюшмаси томонидан “Қувонч бўлиб, дунёга келдик” шеърий тўплами чоп этилди.\n-Ижодкор учун бундан ортиқ бахт йўқ, - дейди биз билан суҳбатда Ч.Ёқубова.\nДарҳақиқат инсон дунёга бахтли бўлиш, ўзидан яхши ном қолдириш учун келади. Чарос ўқишда ҳам фаол, ишда ҳам. Ҳар доим қаёққадир шошган, қайсидир танловга қатнашган, нималарнидир ёзиб юрган. Хуллас, бир сўз билан айтганда, яхши, қалами ўткир журналист бўлиш мақсадида тиниб-тинчимайди. Факультетимиздаги тадбирлар ҳам Чароснинг иштирокисиз ўтмайди. Устозларнинг назарига тушиб улгурган, гуруҳдошларининг меҳрини қозонган Чарос Ёқубовани барчамиз яхши кўрамиз! Келгусидаги ишларига ривож тилаган ҳолда, унинг ижод наъмуналари эътиборингизга ҳавола этамиз.\nОнам кулча ёпар юзимдек дўмбоқ,\nЎртасида гулли нақши бор яна.\nМеҳр билан ясаб, кулчам юзига,\nСепкилга ўхшатиб суртган седана.\nИссиқ тандир уни олар бағрига\nОнамнинг кўнглидек ичи бунча кенг.\nКичик кулчам учун катта тандирнинг,\nҚучоғи бамисли осмонларга тенг.\nМенинг мақтовимдан кетар семириб,\nСўнгра, уялгандан қизарар юзи.\nТандир онам каби меҳрли бунча,\nКулча гўё унинг эркатой қизи.\nЭнг биринчи шуни узарлар онам,\nУнга этагимни очаман шодон.\nКичик бўлса ҳамки, барча нонлардан,\nШирин туйилади менга кулчанон.\nПешонамдан ўпиб қўйсангиз бўлди…\nОтамнинг сочига оқ оралабди,\nКеча кузатар чоғ тушганди кўзим.\nЎша лаҳзалардан оромим қочди.\nСўроқлай бошладим ўзимни-ўзим.\nМени улғайтирди қўлидан қўймай,\nГоҳ елкада, гоҳо бошда кўтариб.\nЭҳ, мендан ана бу харсанг тош яхши,\nЧарчаса, дам олар шунга суяниб.\nБолам ўкинмасин, бўлмасин деб кам,\nЎзини ўқларга, чўғларга урар.\nМенчи, бир кетмонча бўла олмасман,\nҲорса, дастасига суяниб олар.\nШаҳарда ўқийман, кийимим башанг,\nБу ерда бинолар кўкка бўйлаган.\nҚадринг шу бинодек бўлсин, деб отам,\nЎзини унутиб мени ўйлаган.\nМенингчи, кўрсатган кароматим шу,\nСоғинчдан сочига оралади оқ.\nКунига ярамай осмон бўлгандан,\nХизматин қилиб, ер бўлган яхшироқ.\nОта, кетмонингиз берингиз менга,\nСен қўй, ўқишингни ўқигин, демай.\nБелингиздан кетиб бормоқда қувват,\nЭрта учун сизни бугундан аяй.\nҚўлда ўроғингиз бўлайин ўзим,\nБитта қолдирмайин ўрай ғамингиз.\nБу бир кам дунё деб, ўкинманг сира,\nЎзим тўлдирайин сизнинг камингиз.\nФақат рози бўлинг, отажон мендан,\nБиламан, билмайин ранжитдим кўп бор.\nПешонамдан ўпиб қўйсангиз бўлди,\nҚолгани сафсата, барчаси бекор.\nЕтти йил деганда...\nМастон кампир жодуси,\nЙўқотиб ўз кучини.\nКўзин очди Алпомиш\nАлам тирнаб ичини.\nОллоҳга етар бўлди.\nДийдор келган маҳали\nСоғинчлар кетар бўлди.\nКунлари кулиб чиқмиш.\nОй мисол тўлиб чиқмиш.\nҚай эртакни ўқимай,\nСиновли замон келар.\nАждар мисол дардларга\nРустам пахлавон келар.\nКўнглига ҳамдам бўлмиш.\nЕтти йил бадалига\nБахтга тўла дам келмиш...\nМен ўқиган эртакни,\nУнда бизлар қаҳрамон,\nЕтти йилни умримдан\nЎғирлаб кетди ҳаёт.\nМени топмоғинг учун,\nБу фурсат камми, наҳот?!\nҚўлимда қалам турар,\nСен ёнимда бўлмасанг,\nХАЛҚАРО ЖУРНАЛИСТИКА ФАКУЛЬТЕТИ ТАЛАБАСИНИНГ РЕПОРТАЖИ АҚШ ТЕЛЕКАНАЛЛАРИДА\n2016-05-02 1855 Marta o'qildi\nХалқаро журналистика факультетининг учинчи курс босқичи талабаси Нилуфар Ахмедова Хоразм вилоятида 25-27 апрель кунлари ташкил этилган «Биз буюк юрт фарзандларимиз» ёшлар фестивали ҳақида тайёрлаган телерепортажи Америка Қўшма Штатларининг Uzbek TV, New York телеканаллари ҳамда радиоканаллари орқали махсус репортаж кўринишида эфирга узатилди.\nБЎЛАЖАК ФОТОРЕПОРТЁРЛАР БЕЛЛАШУВИ\n2016-01-18 1855 Marta o'qildi\nТалабалар фотожурналистика сирларини семестр давомида ўргангач, ўз фотокўргазмаларини ташкил этиш иштиёқи борлигини билдиришди ва бу ғоя албатта Аудиовизуал журналистика ва оммавий коммуникация кафедраси томонидан қўллаб-қувватланди. Фотожурналистика жанрларида тайёрланган фотосуратлар кўргазмаси 18 январь куни бўлиб ўтди ва профессор-ўқитувчилар томонидан тузилган ҳайъат азолари томонидан баҳоланди.\nИЛМИЙ СЕМИНАРЛАР ДАВОМ ЭТАДИ\n2015-10-13 1853 Marta o'qildi\nЎзДЖТУ Халқаро журналистика факультетида 2015 йил сентябрнинг сўнгги ҳафтасида ташкил этилган илмий семинар факультет профессор-ўқитувчилари, магистратура ва бакалавриат талабаларини, илмий тадқиқот изланувчиларни бир жойга тўплади. Мазкур семинарда 3 та илмий маъруза тингланиб, ҳар бир кўтарилган илмий масала қизғин баҳс-мунозараларга сабаб бўлди.


Finance.uz - Жаҳон молия ва хомашё бозорларидаги ўзгаришларнинг Ўзбекистонга таъсири муҳокама қилинди\nЖаҳон молия ва хомашё бозорларидаги ўзгаришларнинг Ўзбекистонга таъсири муҳокама қилинди\nЎзбекистон Республикаси Иқтисодиёт ва саноат вазирлиги, Марказий банк ҳамда Молия вазирлиги раҳбар ва масъул ходимлари иштирокида Жаҳон молия ва хомашё бозорларидаги охирги ўзгаришларнинг Ўзбекистон иқтисодиётига таъсирини ўрганиш бўйича йиғилиш бўлиб ўтди.\nЎтказилган муҳокамалар натижалари бўйича Бош вазир ўринбосари – Иқтисодиёт ва саноат вазири Жамшид Қўчқоров қуйидагиларни маълум қилди:\n- газ нархининг пасайиши (нефть нархининг пасайиши сабабли) ва айрим мамлакатлар миллий валютасининг девалвацияси экспорт тушумларимизга салбий таъсир кўрсатади, шу билан бирга нефть ва газ нархи пасайишининг ички бозорга ижобий таъсири ҳам ўрганиб чиқилади. Халқаро товар ва молия бозорларида юзага келган вазиятнинг сўмнинг алмашув курсига таъсирини ҳозирча нейтрал деб баҳолаймиз;\n- газ нархи пасайиши сабабли Давлат бюджети даромадларининг йўқотишлари олтин нархининг юқори эканлиги ҳисобига тўлиқ қопланади. Умуман олганда, Давлат бюджети барча мажбуриятларини тўлиқ таъминлаш имконига эгадир;\n- мазкур масала бўйича асосий савдо ҳамкор давлатларимиз расмий идораларининг 9 мартдаги баёнотларини, асосийси, уларнинг макроиқтисодий барқарорликни таъминлашга бўлган жиддий режаларини ижобий баҳолаймиз;\n- халқаро молия ва товарлар бозорларида юзага келган қалтис вазиятнинг Ўзбекистон иқтисодиётига таъсирининг кўлами биринчи навбатда ушбу тебранишларнинг қанчалик узоқ муддат давом этишига боғлиқдир.\nЮзага келган вазиятнинг Ўзбекистондаги макроиқтисодий барқарорликка салбий таъсирини минималлаштиришга қаратилган чора-тадбирларни ишлаб чиқишга киришилди. Шу мақсадда учта идора вакилларидан иборат махсус ишчи гуруҳ тузилди.\nШуни маълум қиламизки, жорий йилнинг 13 март куни Москва шаҳрида МДҲ давлатлари иқтисодий кенгашининг навбатдаги йиғилиши бўлиб ўтади. Унда мамлакатимиз вакиллари юқоридаги масалани ташқи савдо бўйича асосий ҳамкор давлатларнинг вакиллари билан яна бир бор муҳокама қилиб олади.\nИшчи гуруҳи ва тегишли идоралар жаҳон молия ва хом ашё бозорларидаги ўзгаришларни диққат билан кузатиб борадилар ва оммавий ахборот воситалари орқали маълумот бериб турадилар, дея хабар беради Иқтисодиёт ва саноат вазирлиги расмий сайти.


Дунёда оила қурган инсонлар борки ўзидан давомчи – зурриёт қолдириш орзусида яшайдилар. Лекин, фарзанд аталмиш неъмат бу Аллоҳнинг иродаси билан хоҳлаган инсонга бериладиган илоҳий ҳадядир. Бу ҳақиқатни Аллоҳ таоло каломида очиқ айтиб қўйган. “У зот хоҳлаган кишисига қизлар ҳадя этур ва хоҳлаган кишисига ўғиллар ҳадя этур. Ёки уларни жуфтлаб – ўғил – қиз қилиб берур ва хоҳлаган кишисини туғмас қилур”. (Шўро сураси, 49-50 оятлар)\nОяти каримада айтилганидек, фарзанд бериш ёки бермаслик Аллоҳ таолонинг иродасига боғлиқ иш. Бироқ банда доимо Яратгандан мақсадларини сўрашдан тўхтаб қолмаслиги ва энг асосийси тушкунликка тушиб қолмаслик лозим.\nФарзанд кўриш йўлида ўзини ўтдан – чўққа уриб мутахассисларга учраб, керакли дори – дармонларни ичиб муолажа қилгандан сўнг ҳам натижа чиқмаганлар топилади. Тўғри, банда қўлидан келганча сабабларни келтириши лозим ва лобуд. Лекин фарзанд неъмати бир ёқлама сабабларгагина боғлиқ иш эмас. Сабабларни қилиш билан Аллоҳ таолодан ҳам астойдил илтижо қилиши ҳам зарур.\nЎлимдан бошқа ҳамма нарсанинг давоси бор деганларидек, бепуштликнинг ечими бўлиши табиий. Ҳадиси шарифларда бепуштликнинг ечими ҳақида сўз юритилган.\nМазҳаббошимиз Абу Ҳанифа раҳматуллоҳи алайҳ ўзининг “Муснад” китобларида қуйидаги ҳадисни ривоят қилиб келтирганлар.\n“Набий соллаллоҳу алайҳи васалламнинг ҳузурига ансорлардан бир киши келиб:\n• Эй Аллоҳнинг Расули! Ҳеч фарзанд билан ризқланмадим, бола бўлмади?\n• Кўп истиғфор ва садақа қилсанг ризқланасан–да?!\nБояги киши истиғфор ва садақани кўпайтирди.\nЖобир розияллоҳу анҳу айтади: Унга тўққизта ўғил фарзанд берилди”.\nАллома Мулла Али Қорий ушбу ҳадиснинг шарҳида: Набий соллаллоҳу алайҳи васаллам гўё Нуҳ алайҳиссаломдан ҳикоя тарзида айтилган: “Бас, ўз Роббингизга истиғфор айтинг, албатта У гуноҳларни кўплаб мағфират қилувчидир, дедим. У зот осмондан устингизга кетма – кет барака ёмғирини юборадир. Ва сизга молу мулк ва бола – чақа ила мадад берадир. Ва сизларга боғу роғлар ҳамда анҳорларни берадир” (Нуҳ сураси, 10–12 оятлар) оятидан иқтибос олдилар”.\nЯна ҳадисларда келганки:\n“Ким кўп истиғфор айтса Аллоҳ таоло унга ғамдан, тангликдан енгиллик беради ва ўйламаган томонидан ризқлантириб қўяди”. (Имом Аҳмад, Ҳокимлар Ибн Аббос розияллоҳу анҳудан ривоят қилган)\nМулла Али Қорий қаламига мансуб “Шарҳи муснади Абу Ҳанифа” 587 саҳифа.


Ўзбекистон мудофаа вазири генерал-лейтенант ҳарбий унвони билан тақдирланди - Zamin.uz\n22:51 / 14.01.2019\nЎзбекистон Республикаси Президентининг Фармонига биноан, Ўзбекистон Республикаси мудофаа вазири Абдусалом Азизов генерал-лейтенант ҳарбий унвони билан тақдирланди. Бу ҳақда Ўзбекистон Республикаси Мудофаа вазирлигининг Матбуот хизмати хабар берди.\nШунингдек, мудофаа вазирининг тарбиявий ва мафкуравий ишлар бўйича ўринбосари, полковник Азизбек Икрамовга генерал-майор ҳарбий унвони берилди.\nЭслатиб ўтамиз, Ўзбекистон Республикаси Президентининг Фармонларига мувофиқ, Ватан ҳимоячилари куни ва Ўзбекистон Республикаси Қуролли Кучларининг 27 йиллиги муносабати билан бир гуруҳ ҳарбий хизматчилар, ҳуқуқни муҳофаза қилиш органлари ходимлари ҳарбий унвонлар, орден ва медаллар билан тақдирланган эди.\nБугун, 14-январь куни ана шу юксак мукофотларни топшириш маросими бўлиб ўтди.\nДавлатимиз раҳбари, Қуролли Кучлар Олий Бош Қўмондони Шавкат Мирзиёев йиғилганларни Ватан ҳимоячилари куни билан табриклаб, уларга мукофот топширишни юксак шараф деб билишини таъкидлади. «Замин» янгиликларини «Вконтакти»да кузатиб боринг\n17-01-2020, 06:00, Жамият\n23-11-2019, 22:30, Жамият\n17-09-2019, 11:04, Жамият\n14-01-2019, 23:43, Жамият\nИчки ишлар вазири Абдусалом Азизов Мудофаа вазири бўлди\n4-09-2017, 21:41, Жамият


ТАКРОРИЙ ЭКИНЛАР МАЙДОНИ ҚИСҚАРДИ\nOldingi maqola БЎЛИҚ БОШОҚ – МЎЛ ҲОСИЛДАН ДАРАК\nKeyingi maqola БИР СЎМ САРФЛАБ, ЎН СЎМ ДАРОМАД КЎРИШ ИМКОНИ\nМамлакатимиз табиий-иқлим шароити ердан бир йилда камида икки марта ҳосил олиш имконини беради. Айтайлик, кузги ғалла саранжомланиб олингандан кейин ҳам қарийб тўрт ой иссиқ ва ҳароратли кунлар бўлади. Бу эса имкониятдан унумли фойдаланиб, такрорий экин сифатида сабзавот ва полиз экинлари етиштириб олишнинг айни муддаосидир.\nШунга мувофиқ, юртимизда такрорий экинлар экиш йилдан-йилга оммалашиб бормоқда. Бу йил ҳам барча ҳудудларда ғалладан бўшаган ерларга пешма-пеш такрорий экинлар экилаяпти.\nТаъкидлаб ўтиш жоиз, жорий йилда об-ҳаво шароити деҳқончилик учун анча ноқулай келди. Сув тақчиллиги экинларни ўз вақтида экиш ва парваришлаш имконини бермаяпти. Буни Президентимиз ҳам 2018 йил 29 май куни экспорт-импорт, маҳаллий бюджетга қўшимча тушумларни таъминлаш, қишлоқ хўжалигида ғўза парвариши, ғалла ўрими, такрорий экинлар ва сувдан оқилона фойдаланиш каби муҳим тадбирларни самарали ўтказиш билан боғлиқ масалаларга бағишланган видеоселектор йиғилишида алоҳида қайд этиб, вазиятдан келиб чиққан ҳолда ҳудудларда такрорий экин майдонларини белгиланган тарзда қисқартириш бўйича кўрсатма берган эди.\nШунга кўра, бу йил вилоятимизда ҳам режалаштирилган 35 минг 300 гектар ўрнига 5 минг гектар майдонга такрорий экин экиш белгиланди. Бу кўрсаткич 2017 йил билан қиёслаганда 20 баробар, йил бошида қилинган режадан эса 7 маротаба камроқдир.\nПрезидентимизнинг ушбу видеоселектор йиғилишида берган кўрсатма ва топшириқлари ижросини таъминлаш мақсадида 2018 йил 7 июнда вилоят ҳокимининг тегишли қарори қабул қилиниб, такрорий экинларни жойлаштириш ҳудудлар кесимида тақсимланди. Талаб этиладиган уруғлик, ёнилғи-мойлаш материаллари, минерал ўғитлар ва бошқа харажатларнинг аниқ қиймати ҳисобланиб, молиялаштириш манбалари белгиланди. Ҳар бир ҳудудга масъул раҳбарлар бириктирилиб, уларнинг зиммасига ишларнинг ўз вақтида амалга оширилишини таъминлаш вазифаси юклатилди.\nҚарорга мувофиқ, такрорий экинлар ҳудудларнинг сув таъминоти имкониятидан келиб чиққан ҳолда Қарши, Миришкор, Касби (700 гектардан), Косон, Нишон (650 гектардан), Яккабоғ, Китоб (400 гектардан), Шаҳрисабз (375 гектар), Чироқчи (275 гектар) туманларида экилади. Шунингдек, Ғузор туманида 100, Қамаши туманида 50 гектар ғалладан бўшаган ер майдонида деҳқончилик қилинса, Деҳонобод ва Муборак туманларида бу йил такрорий экинлар экилмайди.\n- Экинларни экишда ҳам уларнинг сувсизликка чидамлилик даражасига эътибор қаратилган, - дейди вилоят фермер, деҳқон хўжаликлари ва томорқа ер эгалари кенгаши мутахассиси Абдуқодир Ҳалилов. - Мисол учун, бу йил вилоятимизда такрорий экинларнинг 2350 гектарини мош ташкил этади. Чунки у сувсизликка чидамли. Энг мақбул экин турларидан биридир. Такрорий экин сифатида экилган мошнинг ҳар гектаридан 20 центнерга қадар ҳосил олиш мумкин.\nҚолаверса, бу йил вилоятимизда картошкани такрорий экин сифатида етиштиришга ҳам алоҳида аҳамият қаратилмоқда. Хусусан, жорий йилда Китоб, Шаҳрисабз, Яккабоғ, Қамаши ва Чироқчи туманлари ҳудудидан 750 гектар ерга такрорий экин сифатида картошка экилади. Уларнинг аксариятини хориждан келтирилган уруғлик картошка ташкил этади. Яна 1 минг 900 гектар майдонга эса сабзавот, аниқроғи сабзи ва карам экиш режалаштирилган.\nАйни дамда, вилоятимизда ғалла ўрим-йиғими якуний паллага кириб, такрорий экин экиладиган майдонларда ерни тайёрлаш ва экиш ишлари бошланган. Бу ишни ўз вақтида ва сифатли амалга ошириш эса деҳқон ва фермерларимиз зиммасига янада катта масъулият юклайди. Зеро, бу йил такрорий экин экиладиган майдонлар ҳажми кўп эмас. Боридан унумли фойдаланиб, такрорий экинлардан мўл ҳосил олиш эса деҳқонларимиз олдида турган муҳим вазифалардан биридир.


Евро-2016 саралашининг 6-тури ўйинлари ўтказилади\n20:37 / 13.06.2015\nБугун Евро-2016 саралаши доирасида 6-турнинг навбатдаги ўйинлари ўтказилади. Бугунги ўйинларда Финляндия Венгрия билан, Польша Греция билан, Ирландия Шотландия билан, , Фарер ороллари терма жамоаси Греция билан, Гибралтар Германия билан, Шимолий Ирландия Руминия билан гуруҳ босқичининг 6-тур ўйинларини ўтказишади.\nАрманистон ва Португалия ҳамда Дания ва Сербия жамоалари эса "I" гуруҳининг 5-тури доирасида майдонга тушишади. Бу гуруҳда айни вақтда португаллар 9 очко билан етакчилик қилишмоқда. Дания ва Албания 7тадан, Сербия ва Арманистон терма жамоалари эса 1тадан очко жамғаришган.


Навигация пломбалари ЕОИИ ҳудудидаги юкларни кузатиш учун ишлатилади\n9 Ноябрь 2021 19:15\nNUR-SULTAN. Kazinform - Халқаро юк ташишнинг шаффофлигини таъминлаш, «ёлғон транзит» ва «нотўғри олиб кириш»ни истисно қилиш ва шунга мос равишда ғазнага пул тушумларини кўпайтириш бўйича келишув лойиҳаси муҳокама қилинмоқда, деб хабар беради Kazinform ҚH Молия вазирлиги Давлат даромадлари қўмитасига таяниб.\nЖорий йилда Қозоғистон Евроосиё иқтисодий иттифоқида юкларни кузатиш учун навигация пломбаларидан фойдаланиш тўғрисидаги битимни имзолаш ниятида.\nУшбу келишув бўйича ишлар 2017 йилдан бери ЕОИИ мамлакатлари экспертлари ва Евроосиё иқтисодий комиссияси ходимлари иштирокида олиб борилмоқда.\n«Иш қийин кечди, барча манфаатдор давлат органлари, томонларнинг ишбилармон доиралари иштирок этди, фикр ва позициялар кўп бўлди. Маҳаллий тасдиқлашнинг икки босқичи бор эди. Бугунги кунга келиб, барча келишмовчиликлар бартараф этилди «, - дея хабар берди Қозоғистон Республикаси Молия вазирлиги Давлат даромадлари қўмитаси хабарида.\nУмуман олганда, келишув навигация пломбаларидан фойдаланган ҳолда икки ёки ундан ортиқ ЕОИИга аъзо давлатлар ҳудудлари орқали ўтаётган товарларни кузатиш имкониятини назарда тутади.\nҲар бир мамлакатда навигация пломбаларини қўллаш бўйича ишларни ташкил этиш функцияларини ўз зиммасига оладиган ўз миллий оператори бўлади.\nШу билан бирга, транспортнинг ўзига хос хусусиятларини ҳисобга олган ҳолда, товарлар тоифасига қараб ўтиш даврлари таъминланади. Бу ташишнинг ҳар бир босқичини кузатишни бошлаш билан навигация пломбаларини қўллаш жараёнининг самарадорлигини оширади.\n«Бизнес учун ушбу Битимнинг афзалликлари ЕОИИ маконида ўз товарларини хавфсиз транзит қилиш имконияти, қўшимча шакллар ва ЕОИИ назорат органлари томонидан назорат чораларини истисно қилишда.\nЯъни, агар пломба қўйилган бўлса, у ҳолда товарларни ЕОИИнинг ҳар бир давлатида, баъзиларида эса битта йўналиш давомида бир неча марта текширишнинг ҳожати йўқ. Бундай шароитлар харажатларни сезиларли даражада камайтиради ва умуман олганда, бизнес учун қўшимча маъмурий тўсиқларни олиб ташлашга ёрдам беради «, - дея таъкидланди ДДҚ хабарида.\nДавлат ушбу шартномадан халқаро ташишнинг шаффофлигини, «ёлғон транзит» ва «ёлғон олиб кириш»ни истисно қилишни ва шунга мос равишда ғазнага пул тушумларининг кўпайишига эришади.\nҲозирда Битим лойиҳаси legalacts.еgov.kz сайтида жамоатчилик муҳокамаси учун жойлаштирилди.\nКалит сўзлар: ҚР Молия вазирлиги, Транспорт,\nЎзбекистонда автомобиллар ишлаб чиқариш ҳажми 30 мингтага ошди


Xiaomi энг зўр камерофони ва ҳамёнбоп флагманига Android 11 тарқатяпти - Terabayt.Uz\nXiaomi энг зўр камерофони ва ҳамёнбоп флагманига Android 11 тарқатяпти\n«Хитойча Apple» ўтган йили ўзининг ўн йиллик юбилейига бағишлаб Xiaomi Mi 10 Ultra суперфлагманини тақдим этган эди. Мазкур қурилма Huawei P40 Pro камерофонини DxOMark тахтидан ағдарган ва ҳозир ҳам камерофонлар рейтингида кучли учликда турибди. Бундан ташқари, AnTuTu бенчмаркининг август рейтингида у энг кучли смартфон бўлиб чиққан.\nЮбилей суперфлагмани хитойча версияда Mi 10 Extreme Commemorative Edition деб номланган бўлиб, Android 10 операцион тизими базасидаги MIUI 12 график қобиғи билан чиққан.\nXiaomi тақдимотидан олти ой ўтиб, ушбу моделига энг сўнгги – Android 11 операцион тизими базасидаги прошивкасини тарқата бошлади. Лекин «ўзаги» янгилангани билан, график қобиғи ўша-ўша ҳолида қоляпти – MIUI 12.5 унга ҳали етиб келмаяпти.\nШу билан бирга, компания ўнинчи авлод флагман смартфонларининг арзон вакили – Xiaomi Mi 10T Lite моделига ҳам тегишли апдейтни улашяпти. Xiaomi Mi 10 Ultra суперфлагманида бўлгани каби, бунисида ҳам янги глобал прошивка Android 11 операцион тизим талқини асосида тайёрланган MIUI 12 график қобиғига асосланган.\nБиз бултур октябрнинг бошида чиққан, Европа бозоридаги нархи 249 евродан бошланувчи ушбу 5G-смартфоннинг тўлиқ техник жиҳатларини ҳам эълон қилганмиз. Айтиб ўтиш керакки, Xiaomi Mi 10T Lite смартфони Ҳиндистонда Xiaomi Mi 10i номи билан чиққан бўлса, Хитойда Redmi Note 9 Pro 5G модели сифатида тақдим этилган.\n#Xiaomi #Android смартфон #прошивка #смартфонлар #янгиланиш # 5G смартфон #5G-смартфони #Android 11 #Тизим янгиланиши #MIUI 12 #глобал прошивка #Xiaomi Mi 10 Ultra #Xiaomi Mi 10T Lite


Автоҳалокат ўлимга сабаб бўлди\nКасби туманининг Қамаши қишлоғида содир бўлган йўл-транспорт ҳодисаси аянчли якун топди. ...\nҚоидабузарлар ҳамон учраб турибди\nТошкент шаҳрида жорий йил бошидан ҳозирга қадар 245 та йўл-транспорт ҳодисаси содир бўлган. Бу кўрсаткич ўтган йилнинг шу даврига нисбатан 78 тага, жароҳат олганлар 63 тага, ҳалок бўлганлар сони эса 4 нафарга камайган. Болалар билан боғлиқ йўл-трансп...\nБошқарувни йўқотиш аянчли якун топди\nЖорий йилнинг 17 май куни Чироқчи туманидаги Жар қишлоғи ҳудудидан ўтувчи “Қоракамар – Қалқама” йўлининг 3-4 километрлари оралиғида ўлим билан боғлиқ йўл-транспорт ҳодисаси рўй беради. ...\nҲайдовчи, огоҳликни асло унутма!\nЖорий йилнинг 16 май куни эрта саҳар 04.00 ларда Наманган вилоятининг Поп туманида йўл ҳаракати ҳодисаси қайд этилди. Қашқадарё вилояти, Косон тумани, Халқобод маҳалласида яшовчи, “Автоголд люкс” МЧЖ ҳайдовчиси Д. Э. бошқарувидаги “Исузу” юк автомаши...\nШомирзаев Исломжон Абдуғаниевич Сафдор Исломжон Шомирзаев 2018 йил декабрь ойидан Наманган вилояти ИИБ Йўл ҳаракати хавфсизлиги бошқармаси йўл-патруль хизмати отряди 3-сафарбар гуруҳи ЙПХ инспектори лавозимида хизмат қилиб келмоқда....\nЖорий йилнинг март ойида Фарғона вилояти ИИБга Патруль-пост хизмати учун 6 та скутер олиб келинган эди. Ушбу замонавий техника воситалари жамоат тартибини сақлаш, фуқаролар осойишталигини таъминлаш мақсадида Фарғона, Қўқон ва Марғилон шаҳарларидаги к...\nШу йилнинг 18 апрель куни тунги соат 24:00ларда Бухоро шаҳридан Вобкент тумани томон ҳаракатланаётган “Спарк” автомашинаси ҳайдовчиси Ж.И.га постда йўл-патруль хизмати ходими томонидан тўхташ ишораси берилди. У эса бу қонуний талабга бўйсунмай, бошқа...\nОдамларга нимадир бўлган. Бугун ижтимоий тармоқларни кузатсангиз, шундай хулосага келишингиз тайин. Ота ўғлини пичоқлаган, фарзанд отасига қўл кўтарган, аёл боласини пулламоқчи бўлганида ушланган, она жигарбандини ҳожатхонага улоқтирган....\nУйдан кўчага чиққан киши, албатта, йўл ҳаракати иштирокчисига айланади. У ана шу жараёнда ҳаракат хавфсизлигига қатъий риоя қилиши, амалдаги тартиб-қоидаларни бузмаслиги лозим. Чунки йўллардаги кичик бир қоидабузарлик ҳам катта кўнгилсизликларни келт...\nЙўл қоидаси инспектор учунми?\nТасаввур қилинг: рулдасиз, олдингизда ғишт уйиб ортилган юк машинаси кетяпти. Ихтиёрсиз равишда ўз уловингизни четроққа олишга ҳаракат қиласиз. Албатта, ўз эҳтиётингизни қилиб....


Телефон рақамингиз сизга қанчалик омад келтиришини аниқланг\nБу жуда осон! Астрологларнинг фикрига кўра, телефон рақамининг охирги сони психологияда ўзига хос ўринга эга. У омад чақириши, кишига романтик кайфият баҳш этиши ва ҳатто асабийлаштириши ҳам мумкин экан.\nБу жуда кучли рақам. У ижобий қувватингизни ошириб, атрофдагиларга сўзингизни ўтказишга ёрдам беради. Бу рақам соҳиблари анчайин эҳтиёткор бўлишлари лозим. Кўпам омадга ишониб қолманг. Аммо бизнесменлар ва мансаб пиллапояларидан кўтарилиш орзусида юрганлар учун айни муддаодир.\nБу рақам романтик кайфият бахш этишга қодир. Шу сабабли ҳам ёш жуфтликлар учун жуда муносиб. У эгасига мулойимлик, ақл билан иш кўриш ва кишиларни тушуна олиш қобилиятини улашади. Охирги сони “2” бўлган телефон рақамлари ўзига ишонганлар ва савдо ходимларига қўл келади.\nБу рақам ижод кайфиятини ўзида мужассамлаштирган. Шу сабабдан ҳам артистлар, шоирлар, мусиқачиларларга жуда мос. У илҳомлантиради ва ўз эгасига машҳурлик олиб келади. Аммо олдига аниқ мақсад қўйиб, унга томон интилаётларга тавсия этилмайди.\nБу рақам турғунлик, ишонч ва куч олиб келади. Шунинг учун банк ходимлари, адвокат ва фирма раҳбарларига ундан фойдаланиш тавсия этилади. Агар катта оилангиз бўлишини истасангиз айнан шу сон билан тугайдиган янги рақам сотиб олинг.\nБу сон саргузашт ва турли қизиқарли вазиятларни жалб қилишга қодир. Шу боис унинг соҳибидан ҳар нарсани кутиш мумкин. Ёлғизликни, саёҳат қилишни ва эркинликни ёқтирадиганлар танлови. Шунингдек бу сон эгасининг масъулиятсизлигидан ҳам дарак бериши мумкин. Оилапарвар ва руҳий муаммога дуч келган кишилар ундан узоқроқ бўлганлари афзал.\nОилапарварлар учун энг яхши танлов. У илиқлик, ғамхўрлик ва ҳимояни ўзида мужассамлаштирган. Аммо жуфтини излаётганлар охири “6” билан тугайдиган рақамларини ўзгартирганлари маъқул.\nҲа, бу сонни хеч иккиланмай ғаройиботларга бой деб айтса бўлади. У файласуфлар, ҳаёт ҳақида фикр юритишни ёқтирадиган кишилар учун яратилган. Сон ички қувватингизни ва ўзингизга бўлган ишончингизнинг ортишига ёрдам беради.\nПул чақириш хусусияти туфайли тадбиркорлар учун айни муддао. Шунингдек у ҳамкасблар ва шерикларнинг сизга нисбатан ишончи ортишига ҳам ёрдам беради. Бу сон эгасининг ишбилармон, тежамкор ва қобилиятли эканини кўрсатиб турибди.\nРаҳмдиллик ва ҳамдардлик “9” сони билан тугайдиган телефон рақами соҳибларига хос энг асосий хусусият. Уни тиббиёт ходимлари ёки ҳайрия ишлари билан шуғулланишни хуш кўрувчи кишилар танлаганлари мақсадга мувофиқ. Айтишларича омад мабудаси Фартуна ҳам шу сонни хуш кўрган экан. Бироқ бирор хасталикдан азият чекувчилар, шунингдек, молиявий аҳволи танг турганлар ундан эҳтиёт бўлишлари лозим.\nАтрофдагилар билан осон чиқишиб кетадиганларнинг омадли сони ҳисобланади. Бу рақам орқали ҳамкор топиш, шерикчиликда иш қилиб, биргаликдаги лойиҳаларни муҳокама қилиш доим омад келтиради. Жамоа бўлиб ишлайдиган инсонлар хеч иккиланмай “0” билан якунланадаган телефон рақамини танлайверсинлар.


15:14, 18 04 2020\nУшбу қутлуғ сана муносабати билан туманимиз тараққиётига муносиб ҳисса қўшган меҳнат фахрийларини, фидокорона ишлаётган барча соҳалар жамоаларини, қолаверса, бутун мингбулоқликларни қизғин муборакбод этаман. Туманимиз ҳудуди ўтмишда қумтепа, кўл ва ботқоқликлардан иборат бўлиб, оралиқларда жуда оз миқдорда турли экинлар экилган. Гуртепа қишлоғи энг қадимий аҳоли пункти бўлган. У Наманган — Фарғона, Қўқон — Андижон магистрал йўллари […]\n9:40, 13 03 2020\nБу пилот лойиҳа Жиззах вилоятида бошланган. Юртимизда, айниқса, чекка ҳудудларда start-up лойиҳаларни ривожлантириш, ёшларни тадбиркорликка кенг жалб қилиш ва янги иш ўринларини яратиш орқали аҳоли ўртасида камбағалликни бартараф этиш масаласига алоҳида аҳамият қаратилган. Шу муносабат билан Ўзбекистон ёшлар иттифоқида матбуот анжумани бўлиб ўтди. Ўтган йили Германия Федерациясида бўлиб ўтган халқаро амалий семинарларда жамғарма кассалари фонди ҳамда Ўзбекистон ёшлар […]\n11:17, 11 03 2020\nЎзбекистон Республикаси Иқтисодиёт ва саноат вазирлиги, Марказий банк ҳамда Молия вазирлиги раҳбар ва масъул ходимлари иштирокида Жаҳон молия ва хомашё бозорларидаги охирги ўзгаришларнинг Ўзбекистон иқтисодиётига таъсирини ўрганиш бўйича йиғилиш бўлиб ўтди. Ўтказилган муҳокамалар натижалари бўйича Бош вазир ўринбосари — Иқтисодиёт ва саноат вазири Жамшид Қўчқоров қуйидагиларни маълум қилди: — газ нархининг пасайиши (нефть нархининг пасайиши […]\n11:03, 06 03 2020\nТошкент вилояти ҳокими ўринбосари Жамшид Абдусаломов билан Мисрнинг “Solyphar” фармацевтика компанияси ижрочи директори Умар Aбд ал-Aлим ўртасида учрашув бўлиб ўтди. Унда вилоятимиз фармацевтика саноатини янада ривожлантириш, дори-дармон воситалари ишлаб чиқариш ҳажмини оширишнинг истиқболдаги долзарб масалалари муҳокама қилинди. Жамшид Абдусаломов меҳмонни қутлар экан, Тошкент вилоятининг мамлакатимизда тутган ўрни ва салоҳияти, иқтисодиёти, хорижлик инвесторлар учун яратилаётган имконият […]\n10:59, 05 03 2020\nБугунги кунда вилоятимизда пиллачилик тармоғини янада борасида Ўрта Чирчиқ туман ҳокимлиги ва туман “Агропилла” масъулияти чекланган жамиятлари томонидан бир қатор салмоқли ишлар амалга оширилмоқда. Президент қарори билан тумандаги тутзорларни кенгайтириш ва тутчилик фермер хўжаликлари ташкил қилиш мақсадида 150 га майдонда янги тутзор ажратилиши кўзда тутилмоқда. Авваллари туманда 357 минг якка қатор тутлар мавжуд бўлиб, шундан […]\n10:27, 04 03 2020\nОҳангарон туман ҳокимлигида вилоят ҳокими ўринбосари Жамшид Абдусаломов раислигида эркин иқтисодий ва кичик саноат зоналари Маъмурий кенгашининг навбатдаги йиғилиши бўлиб ўтди. Йиғилишда Ангрен, Оҳангарон шаҳарлари ва Оҳангарон тумани ҳокимлари, сектор раҳбарлари, масъул ташкилотлар раҳбарлари ҳамда тадбиркорлар иштирок этишди. Унда “Ангрен” эркин иқтисодий ҳудудида жойлашган корхоналарнинг 2019 йил якунлари бўйича фаолиятига баҳо берилиб, экспорт мажбуриятларини бажармаган […]


Жахон рекорди ҳақида батафсил - 4 Января 2012 - O'zbekona O'zbegim Portali\nГлавная » 2012 » Январь » 4 » Жахон рекорди ҳақида батафсил\nЖахон рекорди ҳақида батафсил\nЎзбек палови Гиннес рекордчилар китобида\nЎзбекистон мустақилликга эришгандан сўнг кўпгина соҳаларда ўсишлар кузатилаётганлиги ҳеч кимга сир эмас. Таълим, спорт, иқтисод, маданият – кундан-кунга ривожланаётган бундай соҳаларни номини яна узоқ давом эттириш мумкин. Жумладан, миллий пазандалик (ошпазлик) соҳасида ҳам моҳир ошпазларимиз дунё ошхоналарида нуфузли ўринлар эгаллаб келишмоқда ва юртимиз довруғини ҳамда миллий ошхонамиз номини ўзга юрт эгаларига танитиб келишмоқда. Ушбу ютуқларга эришишда ҳукуматимиз эътибори билан бирга Ўзбекистон ошпазлар уюшмасининг хизматлари ҳам беқиёсдир.\nНавбатдаги улкан ва жиддий ҳамда масъулиятли янги бир лойиҳа ҳам айнан миллий ошхонамизга оид. Ушбу лойиҳа www.oshxona.uz сайти ташаббуси ва Ўзбекистон Ошпазлар Уюшмаси кўмаги ва бошчилигида амалга ошириш режалаштирилган бўлиб, бу лойиҳада шоҳона таомимиз бўлмиш ўзбек паловхонтўрасининг Гиннес рекордлар китобига киритиш мақсад қилинган. Бунинг ортидан аввало Ўзбекистонни сўнгра ўзбек миллий ошхонасини, паловини дунёга танитиш мақсадимиз бор.\nГиннес рекордлар китобига киритилган таомлар билан танишиб чиқилди, энг катта пицца Австралияда, энг катта шоколад плитаси Арманистонда, энг катта омлет Туркия, энг катта салат Бахрайнда, энг катта пряник Норвегияда тайёрланган экан, баъзи хабарларга кўра энг катта чак-чакни татарлар тайёрлашган деган маълумотга ҳам дуч келинди, аммо бу тасдиқланмади.\nЎзбек ошхонаси таомларидан ҳали ҳеч бир таом Гиннес рекордлар китобидан ўрин олмаган экан. Шунинг учун биз ҳам паловхонтўрамизни юқоридаги рўйхатлар орасига киритишни ният қилдик.\nАслида бу лойиҳани Мустақиллигимизнинг 20 йиллик юбилейи арафасида амалга оширишни мақсад қилган эдик, аммо улгурмадик. Сабаби Гиннес рекордлар китоби маъмуриятига лойиҳа таклифи билан чиқилгандан сўнг, улар ушбу лойиҳани ўрганиб чиқиши ва натижасини айтиши учун маълум вақт талаб этилар экан, шунинг учун бу лойиҳани Мустақиллик куни амалга ошира олмаган бўлсакда, Наврўз ёки бирон бир байрам арфасида амалга ошириш имкони бор, бу билан сайёҳлар эътиборини ҳам жалб қилиш мумкин.\nЛойиҳа мазмуни билан Гиннес рекордлар китоби таҳририятига мурожаат қилдик. Маълум муддатдан сўнг улардан мактуб олдик. Улар ҳам бизнинг лойиҳамизни қўллаб-қувватлашди ва лойиҳани амалга ошириш учун изн беришди.\nКўриб турганингиздек, улар хозирги вақтда рекорд ҳисобланиб турган натижани ҳам айтиб ўтишган. Унга кўра 2000 йил Австралияда бир идишда 4,7 тонна гуручли таом тайёрлашган ва бу хозирги рекорд ҳисобланар экан. Рекордни янгилаш учун биз ундан кўпроқ оғирликда палов тайёрлашимиз зарурлигини эса таъкидлашимиз шарт эмасдир.\nШунингдек, улар Рекорд ҳисобланиши учун асосий бўлган шартларни ҳам батафсил юборганлар. Унда айтилишича, агарда махсус гуручли таом тайёрланадиган бўлса, унда таомнинг 80%и гуручдан иборат бўлиши ва таомнинг барчаси битта идишда пиширилиши шарт экан.\nБиз олган маълумотларга кўра тарихда энг кўп, яъни катта палов Амир Темур даврида у кишининг амри ила тўрт нафар ошпаз бошчилигида бир катта қозонда 1,5 тонна ош тайёрланган экан. Агар ушбу маълумотлар асосли бўлса, демак бугунги XXI аср шароитида юқоридаги кўрсатгични забт этиш мумкин, агарда хоҳиш, жасорат ва эътибор бўлса бас.\nХозирги кунда эса энг катта палов 2007- йили 7- июлда Урумчида тайёрланган бўлиб вазни бир тоннадан зиёд бўлган, баъзи манбааларда 10 000 киши учун тайёрланган ҳам дейилган.\nТасаввурга сиғдириш учун ҳисобни бир килограммлик гуручдан бошлайдиган бўлсак:\n0,8- 1 кг гўшт\nЮқоридаги маҳсулотлардан фойдаланган ҳолда палов тайёрланса, ўртача 3,5-3,8 кг тайёр палов бўлади ва бунинг таҳминан 65-70% гуручдан иборат бўлади.\nБизга 80% гуручли кўрсаткич бўлиши учун хар бир кг гуручга 100 гр гуруч қўшиб юбориш лозим бўлади, яъни бир килолик ошга (масаллиқларига) 1,1 гуруч кетади.\nХозирда мазкур лойиҳа устида жиддий иш олиб бормоқдамиз. Бу борада Ўзбекистон ошпазлар уюшмаси катта кўмак кўрсатиб қўллаб-қувватламоқда. Бундай катта ҳажмдаги лойиҳани уларнинг ёрдами ва иштирокисиз амалга оширишнинг имкони йўқ албатта.\nАслида ушбу лойиҳани кенг жамоатчиликка эълон қилмай туришни афзал билгандик, сабаби тўйдан олдин ноғора чалишни хоҳламагандик. Агарда ушбу лойиҳа амалга ошмай қолса, унда бироз уятга қолишимиз мумкин эди. Бироқ бугун www.olam.uz да чиқарилган янгиликдан сўнг (улар бу хабарни қандай қўлга киритгани бу умуман бошқа масала), биз ҳам лойиҳа ҳақида батафсил ёзишга мажбур бўлдик. Қолаверса у ерда ёзилган баъзи нотўғри маълумотларни аниқлаштириш лозим эди.\nХозирча, қўллаб-қувватлаб турасиз, азиз юртдошлар. Муҳим янгиликларни албатта эълон қиламиз Сизларга!\nЎзбекистон ошпазлар уюшмаси аъзоси,\nwww.Oshxona.Uz ҳамда ғоя муаллифи: Баҳриддин Чустий\nКатегория: Foydali Maslahatlar | Просмотров: 974 | Добавил: ADMIN | Рейтинг: 0.0/0\n1 ADMIN (04.01.2012 12:17)


[:UZ]ТОШКЕНТ ҲАЙВОНОТ БОҒИДА ҲАЙВОНЛАР НИМА ЕЙДИ?[:] — ekolog\n[:UZ]Ҳайвонот боғи деганида кўзимиз олдига оч қолган, очликдан силласи қуриган жониворлар келади. Чунки вилоятларнинг аксарият ҳайвонот боғларида аҳвол шундай. Аммо Тошкент ҳайвонот боғига Ўзбекистон давлат жаҳон тиллари университети Медиа ва коммуникация факультети ва Ўзбекистон журналистика ва оммавий коммуникация университети Интернет журналистика факультетининг талабалари билан бўлган экскурсиямиз бу фикрлар Тошкент ҳайвонот боғига тегишли эмаслигини кўрсатди. Ҳайвонот боғида бугунги кунда 336 турдаги ҳайвонлар ва 6 минг турдаги балиқлар билан биргаликда 8 мингга яқин жониворлар яшашади. Тошкент ҳайвонот боғининг илмий ходими Фируза Мирсолихова талабаларга боғнинг, жониворларнинг келиб чиқиши тарихи ва бугунги куни ҳақида сўзлаб берди.\n-Яқинда иккита қўнғир айиқлар Зузу ва Машани таништирдик, дейди Ф.Мирсолихова. -Тўй келин “никоҳ кечасига” тайёр бўлганда бўлиб ўтади. Чунки ҳайвонот дунёсида жониворлар фақатгина бола бўлиши мумкин бўлган кундагина қўшилишади. Айиқларда бу баҳорнинг охирида юз беради. Танишув эса тинчгина ўтди, айиқлар бир бирига ёққишди, улар хаттоки бола каби бирга ўйнашди ҳам. Ёки мана бу кондор Сандра. У 47 ёшда, унинг ўғли Ковбой ҳозир 36 ёшда.\nБегемотларнинг олдига келар эканмиз, талабалар митти бегемот Жудининг ухлаб ётганини кўришди. Феруза опанинг айтишича, Жуди 35 ешда ва ҳозир қарилик гаштини сурмоқда.\nМахсусу талаблар учун «Wildlife care» Ҳайвонот боғининг бош директорининг ўринбосари Акмал Қурбонов жирафагача бўлган икки тўсиқдан бирини очиб бериб, йигит ва қизларга уни овқат билан сийлашга рухсат берди. Жирафа билан бирга бир вольерда яшаётган иккита туя ҳам албатта насибадан қуруқ қолишмади.\nКейинги танишув, виварий, яъни илонлар, йиртқич қушлар учун махсус боқиладиган сичқон ва денгиз чўчқаларининг биноси бўлди. Ҳайвонот боғи Ахборот хизматининг раҳбари Динара Чиркованинг айтишича, бу ерга бегона одамлар қўйилмайди. Аммо ҳайвонот боғининг ҳаёти билан танишишга келган бўлажак журналистлар учун бир маротаба истисно қилинди.\nАкмал Қурбонов ёшларга ҳар чоршанба куни ҳайвон ва қушлар учун олиб келинадиган озиқ-овқат маҳсулотлари билан таништирди.\n-Ҳар чоршанба ҳайвонлар учун Қўйлиқ бозоридан сара мева ва сабзавотлар, апельсин, банан, киви, қулупнай, нок, анордан тортиб, корейс турпи -дайкон, кабачки, помидор ва бошқа сабзавотлар сотиб олинади. Гўшт ва балиқ маҳсулотлари шартнома билан харид қилинади. Энди айиқлар учун асал ҳам сотиб оламиз. Вақти етиб келди, дейди Акмал ака. -Мева ва қулупнайлар қушлар, маймунлар, айиқларга ҳам берилади. Битта шерга бир кунда 10 кг гача гўшт берилади.\nТошкент ҳайвонот боғи 1924 йилда ташкил этилган бўлиб, икки йилдан кейин 100 йиллигини нишонлайди. Бугунги кунда бу ерда илмий -тадқиқот ишлари ҳам олиб борилади. Энг асосийси браконьерлар қўлидан тортиб олинган жониворларнинг аксарияти шу ерда, меҳрли инсонлар қарамоғида боқилмоқда. Самарқанд вилоятида браконьерлар томонидан ташлаб қочилган, оёғи ва боши лат еган шер, чегарада ноқонуний равишда олиб ўтилаётганда олинган орангутан Цезарь, меҳр кўрсатиб, онаси ташлаб юборган қизалоққа тегмаган айиқ Зузу.. Қизил китобга киритилган, юртимизда саноқли қолган морхур Виталик…\nБу ерда яшаётган ҳар бир жониворнинг ўз қисмати, ўз тақдири бор. Энг қизиғи ҳайвонот боғи ходимлари уларни эркалаб чақиришганида хаттоки шер Алекс ҳам эркаланиб, овоз чиқариб қўйди. Демакки, меҳр кўраётган жониворлар ана шу илиқликни сезишади, унга жавоб қайтаришга ҳаракат қилишади. Ахир қаҳрамон, бутун Ўзбекистонга қафасига ташланган қизчага меҳр кўрсатган Зузу айиғини эсланг… Афсуски, аксарият инсонлар ана шу ҳайвончалик ҳам бўла олишмаетгани қайғулидир. Бунга Қашқадарё вилояти Деҳқонобод туманида 2 ойлик айиқчани ўлдирилиши ёрқин мисолдир.\nҲайвонот боғидан қайтар эканмиз, вилоятлардаги ҳайвонот боғларни ёпиш ёки ҳеч бўлмаганида Тошкент боғи даражасига келтириш ҳақида фикрлашдик. Насиб, шу кунлар ҳам келиб қолар…\n[:ru]В Ташкентской области лев напал на 3-летнего ребенка и его семью[:UZ]В Ташкентской области лев напал на 3-летнего ребенка и его семью[:]


Атамбаев Мирзиёевни қандай кузатиб қўйди - 06.09.2017, Sputnik Ўзбекистон\nДавлат ташрифи доирасида президентлар тор ва кенг шаклда музокаралар ўтказдилар, кенг миқёсдаги масалалар юзасидан фикр алмашдилар, икки томонлама... 06.09.2017, Sputnik Ўзбекистон\nПервые леди держались за руки — как Атамбаевы провожали чету Мирзиёевых\nПрезиденты обсудили в Бишкеке ряд вопросов и подписали договор о кыргызско-узбекской границе\n18:59 06.09.2017 (янгиланди: 20:13 09.09.2017)\nДавлат ташрифи доирасида президентлар тор ва кенг шаклда музокаралар ўтказдилар, кенг миқёсдаги масалалар юзасидан фикр алмашдилар, икки томонлама ҳамкорликнинг барча қирралари ва келгусида ҳамкорликни янада кучайтириш истиқболлари муҳокама қилинди\nЎзбекистон президенти Шавкат Мирзиёевнинг Қирғизистонга давлат ташрифи ниҳоясига етди.\n6 Сентябр 2017, 18:14\nЎзбекистон раҳбарига турмуш ўртоғи Зироатхон Ҳошимова, Қирғизистон президентига эса турмуш ўртоғи Раиса Атамбаева ҳамроҳлик қилди.\nАлмазбек Атамбаев "Манас" халқаро аэропортида ҳамкасби Шавкат Мирзиёевни кузатиб қўйди. Кузатиш маросимида ҳар икки давлат расмий делегациялари аъзолари иштирок этишди.\nДавлат ташрифи доирасида президентлар тор ва кенг шаклда музокаралар ўтказдилар, кенг миқёсдаги масалалар юзасидан фикр алмашдилар, икки томонлама ҳамкорликнинг барча қирралари ва келгусида ҳамкорликни янада кучайтириш истиқболлари муҳокама қилинди.\nТашриф давомида қатор ҳужжатлар имзоланди.


Имоннинг қийин йўли — Dilkashradio.com\n«Мен сенга ақл ўргатарман, юрар йўлингни кўрсатарман. Кўзим сенинг устингда бўлиб, Сенга раҳнамолик қиларман.» Забур 31:8\nАссалому алайкум азизлар. Баҳор элчиси каби мен Лола сизнинг қалбингизга илиқлик бахш этиш учун яна ҳузурингиздаман. Айни шу кунларда илиқлик бизга жуда зарур. Кунлар совуқ. Бу йилгидек қишни умрим бино бўлиб кўрмаганман. Иқлим ўзгаряпти. Аммо бизни Яратган Худованд ҳеч қачон ўзгармайди. У аввал қандай бўлса ҳозир ҳам шундай. Бизга пайғамбар Довуд ёзган Забур китоби орқали, далда беради. « Мен сенга ақл ўргатарман, юрар йўлингни кўрсатарман. Кўзим сенинг устингда бўлиб, Сенга раҳнамолик қиларман ». Бу оят сизларга маъқул бўлдими?\nСизларни билмадим-у, аммо менга айни дамда Худонинг раҳномолиги керак. Унинг бошқарувига муҳтожман. Ëдингизда бўлса ўтган сафар Рут ҳақида суҳбатлашган эдик. Сизнингча, Рутнинг қайнонаси билан ўзи учун бегона бўлган юртга бориш осон бўлганми? Бу қарорга келиш унинг учун қийин бўлгандир. Аввалги суҳбатимизда айганимиздек, Исроиллик оиланинг бекаси бўлган Наима эри билан ўғиллари ўлгач, Мўабда ортиқ қололмаслигини англади. У келинларига: «Энди ўз ота-оналарингиз бағрига қайтинглар. Мен сизларни ўзим билан юртимга олиб кетолмайман. Бошқа ўғилларим бормиди-ки, сизларни уларга олиб берсам», — деди. Дастлаб катта келин ҳам бу гапга рози бўлмади, бироқ Наима қистайвергач, охири ўз ота-онасиникига кетди.\nБу орада анча-мунча вақт ўтгандир. Наима Рутни кўндириш учун ҳам анча вақт сарфлаган деб ўйлайман. Рут асли Мўаблик ва ёшлигидан бутларга сиғинадиган оилада ўсган бўлса-да, турмушга чиқиб, Исроиллик оиладан ягона Худо ҳақида эшитган. Бу бизнинг тахминимиз аммо ҳақиқатга жуда яқин тахмин. Ягона Худо ҳақида эшитган Рутга қайнонаси билан ўзи учун бегона бўлган юртга кетиш осон бўлмаган. Агар у Мўабда қолса, атрофида ўзи таниган кишилар, ота-онаси ва дўстлари ёнида бўлади. Қайнонаси билан кетса-чи? У ерда одамлар Рутни қандай кутиб олади. Бева аёлни қандай кутиб олишлари мумкин? Турли хил гап-сўзлар бўлмайдими? Шундай бўлиши аниқ. Бироқ Худога бўлган имони ва ишончи бу хилдаги ўй-ҳаёллардан устун келди. Қийин бўлса ҳам қайнонаси билан Байтлаҳм шаҳрига кетишга қарор қилди.\nУ ўзини олдинда нималар кутаётганини билмасди, аммо Байтлаҳмда уни севадиган Худо кутиб турарди. Худо унинг учун ҳақиқий ҳаёт ва бўлажак турмуш ўртоғи танлаб қўйган эди. Бизнинг ҳаётимизда ҳам шундай қийин дамлар бўлади. Худога бўлган имонимиз туфайли енгил ҳаёт кечиришдан воз кечиб қийин бўлса ҳам Худо айтганидек яшашимизга тўғри келади. Аммо шундай қилсак, қийинчиликлар ортида бизни Худонинг марҳамати ва баракати кутиб туради. Ҳаётда кўпчилик ҳийла – найранг ва виждонсизлик билан осонгина ҳаёт кечиришни ва осонгина пул топишни танлайди. Худони севганлар эса қийин бўлса ҳам имон йўлини танлаши аниқ. Агар сиз ҳам шу йўлни танлаган бўлсангиз, асло тушкунликка тушманг, бу қийинчиликлар ортида сизни Худованднинг марҳамати кутиб турибди.


Италияда ҳибсга олинган чеченистонлик Бельгиядаги терактларда гумон қилинмоқда\n19:56 / 08.07.2017\nТерроризмда айбланиб Италияда ҳибсга олинган чеченистонлик Али Бомбаталиев Бельгияда терактга ҳозирлик кўрган. Бу ҳақда Италия прокуратурасига асосланган ҳолда Askanews.it хабар қилмоқда.\nБомбаталиев рафиқаси Марина Качмазова билан бирга қатор террорчиликларни амалга оширишни режалаштирган. Италия ҳуқуқ-тартибот идораларига кўра, ҳибсга олинган гумондор телефони ўрганилгач, у турмуш ўртоғини ўзини портлатишга ишонтирган. Шу билан бирга, полициячилар Бомбаталиевнинг икки нафар хотини борлигини аниқлашган. Иккинчи рафиқасининг исм-шарифи ошкор қилинмаяпти, аммо унинг қаерда эканлиги аниқланмоқда. Бу борада шу нарса маълумки, Бомбаталиев Качмазова билан мулоқотида иккинчи хотини ҳам терактга тайёрлигини айтган.\nАли Бомбаталиев 7 июль куни ҳибсга олинди. У халқаро терроризм ва жиноят содир этишга ундашда айбланиб, 2014 йил декабрида Грозний Матбуот уйига уюштирилган ҳужум иштирокчиси сифатида Интерпол орқали қидирилаётган эди. Бундан ташқари, у 2014-2015 йилларда Суриядаги қуролли зиддиятда террорчилар томонида иштирок этган бўлиши ҳам мумкин.\n2014 йил 4 декабрда бир гуруҳ жангарилар Грозний матбуот уйини эгаллаб олган, махсус амалиётда (11 террорчини ҳисобламаганда) 14 киши ҳалок бўлган, яна 36 одам тан жароҳати олганди.\nИталия терроризм Али Бомбаталиев


ОАВ: 1,3 миллион Clubhouse фойдаланувчиларининг маълумотлари интернетга тарқалиб кетди - Daryo\n21:32, 11.04.2021 16600\nОАВ: 1,3 миллион Clubhouse фойдаланувчиларининг маълумотлари интернетга тарқалиб кетди\nClubhouse ижтимоий тармоғининг 1,3 миллион фойдаланувчисига тегишли маълумотлар ошкор бўлди. Бу ҳақда CyberNews портали хабар берди.\nПортал хабарига кўра, Clubhouse фойдаланувчиларининг маълумотлари машҳур хакерлик форумида бепул кўринишда пайдо бўлган. Хусусан, маълумотлар базасида ҳисоб ёзувларида кўрсатилган исмлар мавжуд. Бундан ташқари, унда фойдаланувчиларнинг суратларига ҳаволалар, уларнинг Twitter ва Instagram аккаунтлари, шунингдек, фойдаланувчининг Clubhouse’дан рўйхатдан ўтганида тармоққа ким томонидан таклиф қилингани ҳақида маълумотлар бор.\nCyberNews’нинг таъкидлашича, тарқалган маълумотлар ҳеч қандай махфийликни ўз ичига олмайди, (масалан, кредит карталари каби) лекин улар хакерлик ҳужумларини амалга ошириш учун етарли бўлиши мумкин. «Бошқаларнинг номидан батафсил профиллар яратиш учун, хакерлар ушбу маълумотларни бошқалари билан бирлаштириши мумкин. Бундай маълумотларга эгалик қилиб, улар анча жиддий ҳужумлар уюштира олади», — деб ёзган портал.\nАпрель ойининг бошида Business Insider нашри 530 миллион Facebook фойдаланувчиларига тегишли телефон рақамлар, исм-фамилиялар, туғилган саналар ва электрон почта манзилларининг тармоққа чиқиб кетгани ҳақида хабар берган эди. Бундан дунёнинг 106 мамлакати, хусусан, АҚШнинг 32 миллион, Буюк Британиянинг 11 миллион, Ҳиндистоннинг 6 миллион аҳолиси зарар кўрди. The Sun нашрининг ёзишича, ижтимоий тармоқ асосчиси Марк Цукербергнинг фойдаланувчи идентификатори, телефон рақами, манзили, никоҳи ҳақидаги маълумотлари ҳам тармоққа чиқиб кетган. Facebook’нинг хабар қилишича, хакерлар ушбу маълумотларни 2019 йил контактларнинг импорти туфайли фойдаланувчи аккаунтларидан чиқариб олган.\nБир ҳафта ўтгач, CyberNews 500 миллион LinkedIn фойдаланувчиларининг маълумотлари тармоқда тарқалгани ҳақида хабар берди. Хакерлар томонидан сотувга қўйилган архивда фойдаланувчиларнинг идентификаторлари, исмлари, почта манзиллари, телефон рақамлари ва бошқа ижтимоий тармоқлардаги саҳифаларига ҳаволалар мавжуд бўлган. Маълумот кимошди савдосида «тўрт хонали нархга» сотилган, эҳтимол, биткоинга бўлиши мумкин. LinkedIn маълумотларнинг тарқалганини рад этди ва ошкор қилинган маълумотлар омма учун очиқ бўлганини айтди.\n22:10, 25.05.2021 96209\n23:51, 22.05.2021 111569\n11:27, 11.06.2021 66435\n11:46 Бугун 0\n11:34 Бугун 4187\n11:27 Бугун 3542\n11:10 Бугун 2610\n16:52, 20.06.2021 82837\n22:37, 19.06.2021 80186\n17:11, 20.06.2021 58269


Қонун ижодкорлик жараёни ва қонунчилик техникасининг долзарб масалалари\n18.02.2011 Чоп этиш учун\n2011 йилнинг 17-18 февраль кунлари БМТТДнинг “Парламент ривожланишини қўллаб-қувватлаш” лойиҳаси доирасида Қонунчилик палатаси билан ҳамкорликда тренинг бўлиб ўтди. Тренинг мавзуси Ўзбекистон Республикаси Президенти Ислом Каримовнинг 2010 йил 27 январдаги ҳамда 2010 йил 12 ноябрдаги “Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепцияси” мавзуидаги маърузалари асосида ишлаб чиқилган эди.\nТадбирни ўтқазишдан кўзланган асосий мақсад қуйи палата депутатларининг қонун ижодкорлигига оид профессионал кўникмаларини оширишдан иборат бўлди. Тренинг замонавий интерфаол услублар, амалий вазифаларни бажариш, мунозарали масалаларни кичик гуруҳларда муҳокама қилиш асосида ўтказилди. Унда асосий эътибор қонун лойиҳаларини тайёрлашнинг ҳуқуқий асослари, уларни юридик-теҳник жиҳатдан расмийлаштириш масалаларига қаратилди.\nҚайд этиш лозимки, қонун ижодкорлиги ҳар қандай бошқа жараён каби қонун лойиҳасини тайёрлаш бўйича махсус билим ва кўникмаларни талаб қилади. Шу билан бирга, норматив-ҳуқуқий ҳужжатнинг самараси унинг мазмунан тушунарли бўлиши, уни тўғри ва бир хилда англаш мумкинлиги, юридик-техника қоидаларига мос бўлишига чамбарчас боғлиқдир.\nКўришлар сони: 6757


Ўзбекистон: Ҳоким ўринбосарларига Malibu, депутатларга Apple - BBC News O'zbek\nЎзбекистон: Ҳоким ўринбосарларига Malibu, депутатларга Apple\n23 декабр 2018\nСурат манбаси, Troll.uz\nНавоийда амалдорларга жами 8 Malibu совға қилинди\nНавоий вилоят ҳокими ўринбосарларига биттадан Malibu 2 совға қилинди. Ўзбекистонда ишлаб чиқариш тўхтатилаётган люкс синфдаги Malibu 2 машиналари 302 миллион сўм ёки 32 минг доллар туради.\nУмумий ҳисобда 8 та қора Malibu 2 ҳайдовчиси билан ҳоким ўринбосарларига тақдим қилинган.\n"Ҳаммаси қора Malibu 2. Еттитаси ҳоким ўринбосарларига ҳамда биттаси фавқулодда вазиятлар бошқармаси бошлиғига берилди. Ҳокимнинг ўзи Toyota Prado да юради. Бошқа вилоят ҳокимлари ҳам шунақа машинада юради", дейди Навоий вилояти ҳокимлигидаги Би-би-си манбаси.\nАмалдорларга совға қилинган люксиз Malibu 2 ишлаб чиқарувчи GM Uzbekistan расмий сайтида 302 062 201 сўмдан сотилмоқда.\nДХХ қамоқдаги маҳбусларни ҳокимиятни босиб олиш ва диний ташкилот тузишда айблади\nДХХ ва ИИВ ходимлари прокуратура терговчисини менсимайдими?\n8 та машина 2 миллиард 416 миллион 497 минг сўм ёки Марказий банк курси билан ҳисоблаганда 290 минг доллардан кўпроқни ташкил қилади.\nВилоят ҳокимияти расмийси нимага айнан Malibu тақдим қилингани ва бу кимнинг ҳисобидан қилинганидан хабари йўқлигини билдирди.\nБи-би-сининг яна бир манбаси Навоий шаҳар ҳокимига ҳам Malibu машинаси совға қилинганини айтди.\nОлдинроқ Халқ сўзи газетаси ҳукумат депутатларга 150 дона "Apple iMac" компьютерларини олиб берганини ёзганди.\nTelegram даги Журнализд канали матбуотда келтирилган компьютер маркасининг Apple расмий сайтидаги нархига солиштириб компьютерларнинг умумий нархини чиқарган.\nДепутатларга олиб берилган 150 компьютер солиқ тўловчиларга 232 мингдан 267 минг долларгача тушган.\nҲукумат бундан ташқари депутатлар учун сервер ускунаси, маълумотларни сақлаш учун иккита заҳираловчи, Windows Server 2016 ва Wi-Fi ускуналарини сотиб олиб ўрнатишини айтган.\nМолия манбаси сифатида Вазирлар Маҳкамасининг заҳира жамғармаси кўрсатилган.\nОктябр ойининг ўртасида kun.uz манбаси Вазирлар Маҳкамасининг заҳира жамғармаси 2018 йил учун 263,4 миллиард сўм бўлганлиги ва унинг 99,8 % сарфланиб бўлинганини айтганди.\nНавоий вилояти ҳоким ўринбосарларига Malibu 2 совға қилингани ҳақидаги хабарга Facebookдаги Troll.uz саҳифаси ўқувчилари ғазаб билан муносабат билдиришган.\n"Навоийдаги мактабда дарс берадиган ўқитувчи Малибу миниши учун 50 йил ишлаши керак. Агар емаса, ичмаса, нафас олмаса! Ажойиб :)", деб ёзади Troll.uz саҳифаси.\nЖахонгир Ходжаев амалдорларга Malibu 2 берилганини таҳқирлаш, дея изоҳлайди.\n"Улар умуман биз билан ҳисоблашишни тўхтатишдими. Нимага асосланиб, қайси пулга олишганини тушунмаяпман. Давлат бюджети дефицит билан қабул қилинди, иқтисод чок-чокидан сўкилмоқда, одамлар коммунал тўловларни беролмаяпти, буларга эса Малибу. Нима учун! Ҳақиқат қани?" - дейди у.\n"Куни кеча сенатдаги депутатларга Apple IMac беришганди (адашмасам донаси 2, 5 минг $), энди зам ҳокимларга Малибу-2. Кошкийди булар катта ўзгаришлар қилиб ташласа. Шу пулларга ҳеч йўқ 2 маҳаллага газ билан сув тортиб келиш мумкин эди", дейди Abror Usarov.\nФикр билдирувчилар ҳоким ўринбосарларига нима сабабдан люкc синфдаги қиммат машиналар совға қилинганини савол остига олишган.\nАйримлар Европа давлатларида амалдорларнинг хизмат машинасида эмас, балки велосипед, поезд ва автобус каби жамоат транспортларидан фойдаланишини ёзган.\nРоссиянинг ўз томорқасидаги таъсири хавф остида - Кремль қудрати заифлашаяптими?\nСўнгги янгиланиш: 4 декабр 2020


У ҳар бир сотих ерни 7 миллион 250 минг сўмдан нархлаб, 20 сотих ерни 145 миллион сўмга сотишини айтиб, шундан 100 миллион сўм олаётганда қўлга олинган.\nСурхондарё вилояти ИИБ ахборот хизматининг хабар беришича, 2022 йил 7 апрел куни фуқаро М.Ж. прокуратура органларига ариза билан мурожаат қилган. У аризасида Худойберди исмли шахс Сариосиё туманидаги “Ҳисор” давлат ўрмон хўжалигига тегишли 20 сотих ернинг ҳар бир сотихини 7 миллион 250 минг сўмдан, жами 145 миллион сўмга сотишини айтиб, шу пулни олдиндан беришини талаб қилаётганини маълум қилиб, унга нисбатан қонуний чора кўришни сўраган.\nМазкур мурожаатга асосан вилояти прокуратураси ва ИИБ ходимлари билан ҳамкорликда ўтказилган тезкор тадбирда, Сариосиё тумани, “Субҳидам” МФЙда яшовчи Х.С. аризачидан талаб қилинган 145 миллион сўмдан 100 миллион сўмини олган вақтида ашёвий далиллар билан ушланган.\nҚайд этилишича, ҳолат юзасидан Жиноят кодексининг 168-моддаси билан жиноят иши қўзғатилиб, гумонланувчи шахс процессуал тартибда ушланган. Ҳозирда жиноят иши бўйича тергов ҳаракатлари олиб борилмоқда.